ועדת הכלכלה, כנסת 20, פרוטוקול מספר 602, 2017-11-07 14:00

איתן כבל: שלום לכולם, אני מתכבד לפתוח את הדיון.

איתן כבל: אי אפשר להתחיל בלי התקווה.

איתן כבל: התקווה של עולם האנרגיה.

איתן כבל: אודי אדירי, חברנו – שקודם כל אנחנו אוהבים אותו ומעריכים אותו באמת באמת באמת.

איתן כבל: תכף גם נגיע לנושאים שהוא אמון עליהם, הוא מכיר אותם היטב.

איתן כבל: לפחות בעניין הזה הוא ככפפה ליד, עליו נאמר: ככפפה ליד.

איתן כבל: הוא מכיר את הנושאים לפני ולפנים, וגם הפעם הזו הוא יגיד לנו את מה שהוא אמר לנו אתמול בערב: הפעם זה רציני, הפעם זה אחרת.

איתן כבל: הפעם תהיה רפורמה.

איתן כבל: הדגש זה כל פעם על "הפעם".

איתן כבל: אז אנחנו נבדוק אחר כך אם באמת הפעם - - - אתה זוכר, חבר הכנסת פרי, כאשר התקשרתי למנכ"ל הקודם, שהוא היום באור הזרקורים – חברנו, שאול מרידור, אז שנינו פרצנו בצחוק, כי היתה התחייבות הדדית בינינו.

איתן כבל: אז הוא כבר במקום אחר.

איתן כבל: אז באמת, מכל הלב, אנחנו מעריכים ושמחים שאתה בתפקיד.

איתן כבל: אין לי ספק שאתה תעשה אותו הכי טוב שאתה יכול, במגבלות.

<קריאות: - - -

איתן כבל: היינו אמורים להתחיל את הדיון כבר בשעה 13:00, ופנה אלי השר שהוא מבריז, לא בא.

איתן כבל: הוא תאר לי סיטואציה שהוא נקלע אליה, הוא נאלץ לצאת ללוויה.

איתן כבל: כולנו בני אדם ויודעים שאירועים מהסוג הזה יכול שיקרו.

איתן כבל: אמרתי לו שהמתנו עד עכשיו עם "תמר" ואפשר עוד להמתין, ויש כאן עוד נושא שהוא לא פחות חשוב, ואולי אפילו בנסיבות המתקיימות אפילו יותר חשוב.

איתן כבל: צריך להזכיר במה אנחנו עומדים לעסוק היום.

איתן כבל: בעצם, בשני עניינים, שמוכרים לנו היטב– הנושא הראשון הארכת או אי הארכת הזיכיון, על כל המשתמע מכך.

איתן כבל: דבר שני – להתחיל לדבר על התוכנית שאנחנו מחכים לה, וכנראה שמשיח צדקנו יגיע קודם, שנזכה לראות את הרפורמה.

איתן כבל: אני מקווה שבאמת הפעם הזאת נוכל לקבל התייחסות רצינית.

איתן כבל: הבאתי את זה כפתיח.

איתן כבל: יש לי מה לומר על כל אחד מהעניינים אך חבר הכנסת פרי רצה לשאול כמה שאלות, כי הוא צריך לצאת.

איתן כבל: בבקשה.

יעקב פרי: תודה, אדוני היושב-ראש.

יעקב פרי: יכול להיות שאגלה אי בקיאות בשאלות שלי.

יעקב פרי: זה קורה אפילו לחברי כנסת.

יעקב פרי: אני רוצה להביע תמיהה ושאלה, ואני יודע, אודי, שזו אולי אחת מטבילות האש הראשונות שלך ואני מקווה שהטבילה הזו תעבור בנעימים.

יעקב פרי: קודם כל יש לי הערכה לחברת חשמל ולביצועים שלה.

יעקב פרי: אני אומר זאת בכנות רבה.

יעקב פרי: אני לא מהמתלהמים ולא ממחפשי השערוריות.

יעקב פרי: אבל יש בארץ היום, אם אני לא טועה, כ-40% יצרנים פרטיים.

יעקב פרי: אני צודק, פחות או יותר במספר?

יעקב פרי: אני קורא את דברי ההסבר ברפורמה החדשה.

יעקב פרי: אני רואה שאנחנו הולכים לעשות עוד פעם הארכת זיכיון אוטומטית, שהיא לא הראשונה, לזיכיון של חברת חשמל, ואני רוצה לשאול מדוע לא מתייעצים עם אותם יצרני חשמל, לא שואלים אותם, הם לא חלק מהאמירות, התובענות, הדרישות, ההערות.

יעקב פרי: יכול להיות שרובן חיוביות, לא בהכרח כולן שליליות.

יעקב פרי: אני לא מבין למה מייתרים את יצרני החשמל הפרטיים.

יעקב פרי: נראה באיזשהו מקום שגם הרפורמה, שאני, לצערי, לא אהיה בכל הצגתה ובכל ההערות שישמעו כאן - -

איתן כבל: בחלקיה.

איתן כבל: היא עדיין לא מוכנה.

יעקב פרי: - - בסדר, מה שיוצג פה – איננה כוללת התייעצות ושתוף פעולה עם יצרניות הכוח הפרטיות.

יעקב פרי: זה מה שרציתי לשאול.

יעקב פרי: זה, אני חושב, גם חשוב, שעד כמה שאפשר נשמע על כך תשובה או התייחסות.

איתן כבל: אני אוסיף ואקשה יותר בעניין הזה – ממה נפשך?

איתן כבל: אם המדינה רוצה שיהיו יצרנים פרטיים ורוצה שתהיה אנרגיה חלופית, אז שתתנהג בהתאם.

איתן כבל: היא לא יכולה מצד אחד כאילו לפתוח את השוק, ולהגיד –מה אתם רוצים, יש כבר כ-30% אנרגיה חלופית לסוגיה, והם אמורים לייצר תחרות, ובפועל אין שום פעולה שנותנת להם להיות באמת שחקנים שיודעים לייצר תחרות אמיתית בשוק.

איתן כבל: זאת אומרת, אין פה – אנחנו לא בעד או נגד חברת חשמל.

איתן כבל: זה דיון אחר כך מה יותר נכון כדי לעשות חברת חשמל חזקה יותר, לא עם 400 מיליון שקל גירעון, זה דיון אחר.

איתן כבל: זו גם ועדת החקירה הבאה.

יעקב פרי: שם אני אשתתף.

<עופר בלוך: 400 מיליון אני קונה עכשיו.

איתן כבל: זה כמו בתקופה של המחירים של 86.

איתן כבל: כשהיית מוסר את הידיעה כבר המחיר היה ישן.

איתן כבל: אני כבר אומר לכם, זו שאלה מרכזית שתלווה אותנו בכל התהליך הזה והיא מורכבת מכמה חלקים.

איתן כבל: פעם אחת – חברת חשמל, על כל המשתמש מכך, תוכנית האב לאנרגיה, מצד שני – שהשר היה אמור לבוא ולהתייחס אליה, לאן ישראל הולכת, על כל המשתמע מכך.

איתן כבל: אני מבקש דבר אחד: אם אתם רוצים למרוח אותנו בתשובות תודיעי לנו, אבל זה לא יהיה יותר, חברים.

איתן כבל: אני מדבר ברצינות בעניין הזה, זה כבר אותי לא מצחיק.

איתן כבל: העובדה שהיחס שלי לחברת חשמל כגוף חשוב, מרכזי בהוויה הכלכלית ובהוויה התעסוקתית במדינת ישראל, אי אפשר שינצלו את זה בצורה שכבר עוברת כל גבול.

איתן כבל: בוקר אחד, אני יודע שכל הזמן אומרים שזה לא יקרה – אבל בוקר אחד אתה מתעורר, והעסק פשוט נפל.

איתן כבל: גם אם המדינה בתוך העסק.

איתן כבל: כבר ראיתי הרבה גופים שהמדינה היתה בתוך העסק ולאן הם הגיעו.

איתן כבל: גם אני אשאל וגם היום אני נשאל – איפה ועדת הכלכלה שאמורה לפקח על הדברים, מה היא אמרה?

איתן כבל: מה היא עשתה?

איתן כבל: הדברים שאנחנו אומרים פה הם לא מצוות אנשים מלומדה.

איתן כבל: אין פה שאלה של קואליציה –אופוזיציה בשאלה הזו.

איתן כבל: מה שאני מנסה לומר לכם בעניין הזה – בואו לפחות פעם אחת ולתמיד נשים את כל הדברים על השולחן.

איתן כבל: אני אומר לך, אדוני המנכ"ל, חברי.

איתן כבל: באמת יש לי הערכה מאוד גדולה ותמיד כשאתה פונה אני משתדל לעשות את המיטב.

איתן כבל: לא תמיד מצליח לי, אבל איך אומרים|?

איתן כבל: לפחות אני מצליח לעשות את המיטב כדי שפעם אחת נשים את הדברים על השולחן כי אי אפשר רק לבוא אלינו ואחר כך להתכבד אתנו.

איתן כבל: אני רוצה להזכיר לך שכשאני אמרתי בדיון הקודם 400 מיליון זה עוד היה 400 מיליון, וזה היה לפני כשנה.

איתן כבל: זה רק הולך ומדרדר.

איתן כבל: אני חושב שצריך להתחיל קודם כל בעניין הזה של - - -

<אתי בנדלר: אדוני, יכול להיות ששיקול דעת הוועדה יושפע ממה שנשמע בקשר לרפורמה.

איתן כבל: עוד אין רפורמה באמת.

איתן כבל: עוד לא מצליחים לראות אותה.

איתן כבל: בשביל לייצר אווירה טובה ונוחה אומרים – שיישבו הצדדים.

עבד אל חכים חאג' יחיא: כבוד היושב-ראש, חברים.

עבד אל חכים חאג' יחיא: אנחנו יושבים פה לא כדי לדון ברפורמה.

עבד אל חכים חאג' יחיא: אולי נשמע משהו על רפורמה, אבל אנחנו נמצאים פה כי בעוד שבוע לא יהיה תוקף לחוק.

עבד אל חכים חאג' יחיא: מביאים אותנו עם הגב לקיר כדי להאריך את החוק הזה ולהאריך אותו הפעם ל-9 חודשים, לא לשנה.

עבד אל חכים חאג' יחיא: השאלה – למה 9 חודשם ולא שנה?

עבד אל חכים חאג' יחיא: אני לא מבין.

עבד אל חכים חאג' יחיא: האם אנחנו נצטרך לפני סיום מושב הקיץ או בפגרה לבוא ולהאריך את זה שוב?

עבד אל חכים חאג' יחיא: אנחנו רוצים לשמוע מהאנשים של חברת חשמל ומהמנכ"ל.

עבד אל חכים חאג' יחיא: רוצים לשמוע מה אתם מתכננים.

עבד אל חכים חאג' יחיא: האם יש לכם כוונה ברצינות להגיע למצב שיש לנו חוק, וחוק שאנחנו לא צריכים להאריך אותו בצורה הזו שכל שנה אנחנו נמצאים פה ומביאים אותו.

עבד אל חכים חאג' יחיא: הפרטים של הרפורמה – שידברו עליהם או על חלק מהם, אני לא רואה אותם, זה כאילו על הדרך, ככה כדי לרצות אותנו.

עבד אל חכים חאג' יחיא: יש לכם תוכנית?

עבד אל חכים חאג' יחיא: אין לכם תוכנית?

עבד אל חכים חאג' יחיא: יש לכם לוחות זמנים עד שהתוכנית הזו שלכם תהיה בשלה ונוכל לדון בה, לאשר אותה ולהתקדם?

עבד אל חכים חאג' יחיא: אני לא יודע ואני לא בטוח שלא נהיה בעוד כמה חודשים ב - - -

איתן כבל: קודם כל – אנחנו נהיה.

איתן כבל: תראו, ברשות

איתן כבל: כם – אודי, מי מציג את הדברים?

איתן כבל: נתחיל עם זה, כי היא הנותנת.

איתן כבל: אני לא הולך לרמות את עצמי, אני הולך להאריך.

איתן כבל: השאלה בכמה זמן.

איתן כבל: גברתי, היועצת המשפטית, בבקשה תציגי את העניין, ואנחנו נכרוך את שני הדברים ביחד.

<דרורה ליפשיץ: ראשית, אני אומר כמה משפטים ותציג את פרטי החוק עורכת הדין עינב סולטן מהמשרד.

<דרורה ליפשיץ: לא מדובר פה בהארכת זיכיון של חברת חשמל.

<דרורה ליפשיץ: לחברת חשמל אין זיכיון מאז 96, עברנו ממשטר של זיכיון למשטר של רישיונות.

<קריאות: - - -

<דרורה ליפשיץ: יש יצרנים פרטיים מאז.

<דרורה ליפשיץ: הפעם אנחנו מתכוונים שההארכה הזאת תהיה ההארכה האחרונה.

<דרורה ליפשיץ: מדובר בצילום מצב.

<דרורה ליפשיץ: כיוון שלפי הוראות החוק הנוכחיות אי אפשר להמשיך ולתת רישיונות לחברת חשמל במתכונת הנוכחית שלה ללא שינוי מבני, מתבקשת הארכת המועדים כדי שיהיה אפשר לתת רישיון לחברת חשמל.

<דרורה ליפשיץ: אף אחד לא רוצה שב-15 בנובמבר חברת חשמל תישאר בלי רישיון.

איתן כבל: זה כמעט העתק-הדבק מהפעם הקודמת.

<דרורה ליפשיץ: כמעט.

<אתי בנדלר: אני רק רוצה להזכיר שההארכה האחרונה נעשתה בצו ולא בתיקון חקיקה, מכוח סעיף קטן (ד)(11) והשאלה היא האם את יכולה להתייחס גם להארכת המועדים אחרי 15 בנובמבר, 2017 מכוח סעיף קטן (ד)(11).

<דרורה ליפשיץ: בעת הנוכחית, את מתכוונת?

<אתי בנדלר: סעיפים קטנים שונים בסעיף 60 נוקבים במועד שעד אליו יוארכו הרישיונות או ייעשו פעולות על ידי השר, בקשר לרישיונות חברת חשמל.

<אתי בנדלר: סעיף קטן (ד)(11) בסעיף 60 אומר שהשרים בהתייעצות עם רשות החברות הממשלתיות – "...

<אתי בנדלר: אם נוכחו כי הדבר חיוני למטרות חוק זה רשאים בצו באישור ועדת הכלכלה של הכנסת לדחות את המועדים הנקובים בסעיפים קטנים ..." – וכאן נמנים מספר סעיפים, כולם או חלקם – "...

<אתי בנדלר: בתקופה אחת שלא תעלה על שנה, ולעניין סעיף (ד)(5) רק לאחר שנוכחו כי אין - - - להקמת תחנת כוח בשים לב לצרכים הדחופים של משק האנרגיה".

<אתי בנדלר: בתיקוני חוק שנעשו בעבר ננקב מועד חדש ואז, לאחר מכן, היצה הארכה נוספת מכוח אותו סעיף קטן, בצו מכוח אותו סעיף קטן.

<אתי בנדלר: כשדרורה מצהירה כאן שאין כוונה לבצע הארכה נוספת של הרישיונות, של תוקף הרישיונות אחרי ה-15 בנובמבר, 2017 – שזה המועד שעד אליו מבוקש עכשיו להאריך את תוקף הרישיונות – השאלה היא – אולי יש מקום למחוק גם את סעיף קטן (ד)(11) כדי שלא יוכלו לעשות שימוש בסעיף הזה, להאריך פעם נוספת מכוח הצו.

<דרורה ליפשיץ: לפי הצעת הממשלה אנחנו באמת מבקשים להאריך ב-9 חודשים ולהשאיר את הסעיף שנותן עוד אפשרות הארכה מכוח צו, שזה עדיין באישור ועדת הכלכלה - - -

יעקב פרי: של הרישיון, לא של הזיכיון,כן?

<דרורה ליפשיץ: להאריך את הרישיונות.

<דרורה ליפשיץ: אבל עוד פעם – בפעם הקודמת ביקשנו שנה, והוועדה אישרה לנו עד 15 בנובמבר ולא עד סוף השנה.

<דרורה ליפשיץ: אנחנו יודעים שלפעמים הוועדה לא מאשרת את מה שהממשלה מבקשת.

איתן כבל: מנקודת המבט שלי מערכת היחסים חברת חשמל-ממשלה-כנסת זאת אחת הפארסות שיכולה להחזיק ספריה שלמה.

איתן כבל: קבצים יתפוצצו במחשב אם מישהו יצטרך לכתוב את כל הסאגה הזאת.

איתן כבל: פשוט בושה לכולנו איך זה מתקיים.

איתן כבל: חוסר היכולת לקבל החלטות זה פשוט נורא.

איתן כבל: כל אחד מגלגל את הכדור.

איתן כבל: מתייחסת אל זה היועצת המשפטית.

איתן כבל: הרי גם אם נסיר את הסעיף הזה תמיד הממשלה יכולה לבוא ול - - -אלא מאי?

איתן כבל: יש מה שנקרא – אתה נותן התייחסות האם אתה מתכוון באמת לעשות את כל אשר נדרש כדי סוף סוף להגיע לסיום הסאגה, או שאתה מתכוון – אנחנו מדברים בינינו בקריצה, אוקיי?

איתן כבל: קורצים.

איתן כבל: את יודעת שאתם לא יעמדו, אני יודע שהם לא יעמדו, ואני חוסך לך עבודה.

איתן כבל: זאת אומרת שבסוף בסוף צריך תיקונים דחוף, את אומרת – וואלה, סידרנו לנו עיר מקלט.

איתן כבל: סעיף 9 הוא סעיף עיר מקלט.

איתן כבל: אתה יודעת שממילא אתם לא תעמדו בזה, לא תוכלו לממש את זה, אז אתם רצים לעיר מקלט.

איתן כבל: זאת אומרת, סעיף 9 - אין בעיה, נאריך את הרישיון.

איתן כבל: למה?

איתן כבל: כי הארכת הרישיון על פי סעיף 9 היא לפחות תקשורתית פחות דרמטית מזה שאתה צריך להביא את התיקון של החוק.

איתן כבל: לכן, מה שאני אומר לך – דעתי איננה נוחה כלל.

איתן כבל: את היית בדיון כששאול מרידור היה בו והוא אחז בשולי מעילי בניסיון להפציר בי.

איתן כבל: את זוכרת את זה.

איתן כבל: את זוכרת את זה, לאה, שאני אמרתי – אני לא מוכן לתת יותר מחצי שנה, כי זה חלק מההתנהלות שלכם.

<אתי בנדלר: רצית לתת פחות, אבל בסופו של דבר, אדוני, השתכנעת להאריך את זה עד 15 בנובמבר, אבל הוספת גם את המשפט המונומנטלי הזה.

איתן כבל: אני מקריא: "היושב ראש איתן כבל: דעתי לא נוחה בכל.

איתן כבל: אני מוכן להתערב שאתם לא תעמדו בזה.

איתן כבל: מוכן להתערב, לשים את ראשי שאתם לא תעמדו בזה".

איתן כבל: מה אודי אדירי אומר?

איתן כבל: "אני לא מוכן שתשים את ראשך".

<קריאות: - - -

איתן כבל: מה שנכתב גם גרזן לא יוריד.

איתן כבל: אנחנו צוחקים אבל זו בושה וחרפה לכולנו.

איתן כבל: לקרוא את הדברים פה – עדי אומרת משהו ואז אני אומר לה: "כיוון שאני בטוח שראשי לא יצטרך להיות מושם אז אני אפילו לא מרגיש שאני מהמר".

איתן כבל: אז מרידור אומר לי: לא, אתה נותן פה פשוט תמריצים, חבל.

איתן כבל: " ואז אני אומר – "אוקיי, אתה יודע מה?

איתן כבל: זה יהיה תמריץ".

איתן כבל: אפילו התמריץ שנתתי לא עזר.

איתן כבל: תודה שהבאת לי את זה, זה במקרה הגיע מהארכיון.

איתן כבל: אז אני רוצה לנהל את הדיון בצורה הבאה: הבנתי.

איתן כבל: גברתי שהתכוננה – ניתן לך להגיד את זה, אבל זה כמו במערכות של הגשש: איך אתה יודע?

איתן כבל: שואלים אותם שאלות, עונים אותן תשובות ומתקדמים.

איתן כבל: אני אאפשר לך לשם הדיון ואז אני מבקש את הדיון ככה.

איתן כבל: לא נעים לי.

איתן כבל: אני כאילו צוחק אבל נחמץ ליבי כי אני מרגיש שמבזים אותנו, הופכים אותנו ללעג וקלס.

איתן כבל: אחר כך מתפלאים למה על הבית הזה אפשר לזרוק אבנים בלי בעיה.

איתן כבל: יש כאלה שזורקים אבנים גדולות בלי חשבון ויש כאלה שעושים את זה בצורה מתוחכמת.

איתן כבל: זה לידות אבנים בבית בצורה מתוחכמת.

איתן כבל: פשוט מאוד – שמילה איננה מילה, התחייבות אינה התחייבות, עמידה בזמנים איננה עמידה בזמנים.

איתן כבל: בעלי תפקידים מתחלפים.

איתן כבל: אתה רוצה לדבר אתם ובכלל – הוא כבר בתפקיד אחר, יש אחרים, דבר אתם.

יעקב פרי: לא כולם נתקעים בכנסת.

איתן כבל: אתה צודק, זו האמת.

<עינב סולטן: אני ממשרד האנרגיה.

<עינב סולטן: אז כמו שנאמר בהצעת החוק, אנחנו מבקשים לדחות מועדים הנקובים בחוק במספר סעיפים ב-9 חודשים.

<עינב סולטן: סעיף 60(ד))(4) הוא סעיף הרלבנטי לרישיון האחוד של חברת החשמל ולרישיונות הייצור.

<עינב סולטן: הרישיון האחוד הוא באמת הרישיון הראשון שניתן לחברה להולכה, חלוקה, אספקה, למכירה של חשמל וסחר בו.

<עינב סולטן: סעיף 60(ד)(8) הוא סעיף צופה פני רפורמה מ-2008 כשחשבו שתהיה חברת אחזקות שתחזיק אמצעי שליטה בחברה בעלת רישיון ייצור או חלוקה ועלתה השאלה האם היא תוכל להחזיק גם אמצעי שליטה גם בבעל רישיון הולכה.

<עינב סולטן: הסעיף קובע מועד עד אליו השרים יידרשו להכריע בסוגיה.

<עינב סולטן: נושא שלישי לגביו אנו מבקשים לדחות מועדים הוא מתן האפשרות לתת רישיון אספקה לחברה בעלת רישיון חלוקה לפי החוק.

<אודי אדירי: אני אדבר על התהליך.

<אודי אדירי: קודם כל תודה על הברכות ועל ההקדמה.

<אודי אדירי: אנחנו בסך הכל בסיטואציה שאנחנו לא מרגישים בנוח עם זה, לא בפעם הראשונה.

<אודי אדירי: תוך כדי הדברים אתייחס גם לשאלה של חבר הכנסת פרי.

<אודי אדירי: קודם כל שרי האנרגיה והאוצר אמרו לפני חצי שנה שהם רוצים להיכנס לתהליך מחודש של גיבוש מדיניות ברורה של הממשלה לגבי עתיד משק החשמל, לגבי רפורמה במשק החשמל, והתהליך הזה מתמשך על פני תקופה ארוכה.

<אודי אדירי: במהלך התקופה הזו הגענו אליכם בפעם הקודמת לבקשת הארכה.

איתן כבל: הגעתם אלי פעמיים.

<אתי בנדלר: כל פעם יש תהליך חדש.

<אודי אדירי: אני אספר טיפה על התהליך שאנחנו עכשיו מנהלים.

<אודי אדירי: אני מקווה שזה ישכנע את הוועדה שיש את כל הסיבות הטובות להאמין שזו הפעם האחרונה.

<אודי אדירי: אני מקווה שזה יהיה משכנע.

<אודי אדירי: אז ככה: אנחנו לפני למעלה משנה, השרים – שר האנרגיה ושר האוצר הודיעו שהם רוצים לגבש מדיניות במשק האנרגיה לקראת רפורמה במשק החשמל ובחברת החשמל.

<אודי אדירי: הממשלה התחילה בעבודת מטה של כל הגורמים הרלבנטיים : משרד האוצר על אגפיו השונים, משרד האנרגיה, רשות החשמל, הממונה על הגבלים עסקיים, על כל גורמי הממשלה הרלבנטיים, והממשלה עסקה בגיבוש מדיניות, דבר שהרבה זמן לא נעשה – אני חושב שנעשה בצורה מאוד סדורה, מאוד מקיפה, מאוד מחושבת, עם הרבה מאוד שעות של עבודה, חשיבה והיוועצות - - -

איתן כבל: על מה?

איתן כבל: איפה?

<אודי אדירי: בתוך הממשלה.

<אודי אדירי: והתחלנו בתהליך של היוועצות גם עם חברת חשמל וגם עם נציגות העובדים, כי ללא ספק – התהליך הזה יש לו השפעות גדולות על מבנה משק החשמל וגם על חברת החשמל, ובסופו של יום גם על העובדים.

<אודי אדירי: התהליך הזה של ההיוועצות התנהל עם עליות ומורדות.

<אודי אדירי: בצר לנו נקלענו לתהליך משפטי בין המדינה לבין נציגות העובדים, תהליך שהתנהל גם בבית הדין האזורי לעבודה, גם בית הדין הארצי לעבודה, גם בבית המשפט הגבוה לצדק.

<אודי אדירי: התהליכים הם היום הם תהליכים שלטוב ולרע – ואני לא מחלק פה ציונים לאף צד – אבל התהליכים האלה לקחו את הזמן שלהם, בוודאי שתשומת הלב של כולנו – גם של העובדים, גם של הממשלה – הועתקה לניהול של הדיון שהתרחש שם.

<אודי אדירי: בסופו של הדיון הזה בית הדין הגבוה לצדק שלח אותנו להמשך תהליך היוועצות.

<אודי אדירי: גם על פי הנחיית הדין אבל גם בחפץ לב, באמת – אני אומר, מתוך אמונה מלאה, גם הממשלה, גם העובדים וגם החברה מנהלים תהליך של היוועצות בקשר לרפורמה.

יעקב פרי: תסביר לי – למה לא מתייעצים עם מי ששאלתי שצריך להתייעץ.

<אודי אדירי: אז קודם כל נגיד בצורה חד משמעית שבמהלך התהליך הזה, גם לפני התהליך המשפטי שהיה בבתי הדין וגם בשבועות האחרונים, נעשתה היוועצות ותיעשה היוועצות גם עם היצרנים הפרטיים.

<אודי אדירי: גם מנכ"ל משרד האנרגיה, גם אני ביושבי כסגן הממונה על התקציבים, פגשנו אותם.

<אודי אדירי: גם הצוות כולו שמוביל אותו מנכ"ל משרד האוצר ומנכ"ל משרד האנרגיה וראש רשות החשמל נפגשו עם נציגי היצרנים הפרטיים רק לפני ימים ספורים.

<אודי אדירי: אז תמיד אפשר לשאול מה עומק ההיוועצות, אבל בהחלט – היוועצות נעשתה, ואני חושב שנעשתה ברמה רצינית, ועמדתם של יצרני החשמל הפרטיים כשחקנים במשק החשמל היא עמדה שהיא חלק ממסד הנתונים והדברים שאנחנו שוקלים נגד עינינו בבואנו לעשות רפורמה בחשמל.

<אודי אדירי: אני אומר את זה בצורה ברורה וחד משמעית.

<אודי אדירי: זה נעשה.

איתן כבל: מה שאתה אומר בעצם שברפורמה – היצרנים הפרטיים לסוגיהם השונים, אמורים להיות שחקנים שייצרו תחרות.

<אודי אדירי: נתחיל קודם כל בהיבט העובדתי, בהיוועצות – בוודאי שנעשתה היוועצות, צריכה להיעשות היוועצות עם היצרנים הפרטיים כי הם שחקנים בשוק הזה.

<אודי אדירי: על זה אין שאלה.

<אודי אדירי: בוודאי שגם התשובה לשאלה השנייה שלך היא – כן.

איתן כבל: העניין הוא כזה: האם יש היוועצות לשם היוועצות, כדי לעשות V, החוק מחייב – ישבנו, דיברנו - - -

<אודי אדירי: אז אמרתי – גם מעבר להיוועצות הרשמית, בעלי התפקידים המרכזיים שלוקחים חלק בגיבוש הרפורמה הזאת, כולם ביחד וכל אחד לחוד יושבים ושומעים ושמעו גם את היצרנים הפרטיים, מעבר לכל חובה פורמלית ובחפץ לב, כי אנחנו חושבים שהם גורמים מאוד מהותיים בעניין הזה, וכל תכלית הרפורמה בסופו של דבר, אחת מתכליות הרפורמה היא משק חשמל תחרותי שבו ליצרנים הפרטיים יש מקום מרכזי מאוד, אני אומר בצורה חד משמעית.

<אודי אדירי: לגבי התהליך – אמרתי, גם הנחיית בית המשפט אבל גם בחפץ לב ומעבר לכל חובה פורמלית שמישהו יכול למדוד אותה בשעות וימים – בימים אלה נעשית היוועצות מאוד מקיפה ומקצועית, אני חייב להגיד – מקצועית מכל הצדדים, גם מצד המדינה, ושאלת אותי – אני לא רוצה לדבר על הפעמים הקודמות.

<אודי אדירי: בפעם הזאת, כשאני יושב בתהליך הזה, ולא משנה באיזה כובע, אז לימיני ראיתי את מנכ"ל משרד האנרגיה, את מנהל רשות החשמל, את הממונה על הגבלים עסקיים, הממונה על תקציבים, הממונה על השכר, וכל השחקנים הרלבנטיים יושבים בעבודת מטה מאוד מאוד רצינית.

<אודי אדירי: ההיוועצות היא מאוד מאוד מקצועית גם מצד העובדים.

<אודי אדירי: העובדים עצמם באים להיוועצות הזו גם הם לא בשביל לסמן V.

<אודי אדירי: הם מעלים תהיות, מעלים דאגות, בעיות, הם מביאים מומחים, נמצא פה אפילו מומחה מטעמם, אבל יש נוספים.

<אודי אדירי: אני חושב שמתנהל תהליך מאוד מקצועי, מבחינת החברה לעילא ולעילא, עשרות שעות של דיונים ורק הבוקר ישבנו ודנו בשני נושאי מיקרו: פרטים באיתנות הפיננסית ונושאי אספקה.

<אודי אדירי: משתדלים באמת לנהל פה תהליך מאוד מקצועי בכל מיני פורומים.

<אודי אדירי: אבל גם, חשוב להגיד, צריך להגיד גם ברמה הבכירה ביורת של מנכ"ל משרד האוצר, שלא נמצא כאן, ומנכ"ל משרד האנרגיה היוצא שאול מרידור.

<אודי אדירי: הם בעצמם שותפים ברוב המכריע של הדיונים, עשרות שעות.

<אודי אדירי: התהליך הזה מתקדם, מתקדם יפה – אנחנו באמת מנסים להבין כל קושי וכל דבר על מנת להגיע לתוצאה מיטבית.

<אודי אדירי: עמדת החברה ועמדת העובדים היא רלבנטית בגיבוש הרפורמה, כי המדינה בסופו של דבר רוצה רפורמה מוצלחת והם הגורמים עם הרבה מאוד ניסיון בדבר הזה.

<אודי אדירי: אנחנו מתכוונים בתוך שבועות ספורים מאוד לסיים את תהליך ההיוועצות הזאת וגם לדון עם העובדים בכל ההשלכות שיש לרפורמה הזאת על העובדים השלכות שעשויות להיות או שהם חוששים שיהיו או שיהיו.

<אודי אדירי: יש גם כאלה וגם כאלה.

<אודי אדירי: וגם, בדרך שהעובדים ירגישו שההשלכות עליהם מקבלות פתרון ומענה.

<אודי אדירי: את זה אנחנו מקווים לסיים תוך שבועות ספורים.

<אודי אדירי: אנחנו מתכוונים מיד ובסמוך להגיע ולדון כמו שאמרתי עם העובדים, גם על כל ההשפעות וההשלכות עליהם, ולנסות להגיע בדבר הזה עם העובדים להבנות.

<אודי אדירי: הן חשובות כדי שיהיה אפשר להעביר רפורמה בצורה מוצלחת.

איתן כבל: כמה, להערכתך, העלות בגדול של כל ה - - - ?

איתן כבל: אני יודע שהתהליך עוד בהתהוות.

<אודי אדירי: בסופו של דבר המטרה שלנו כמובן לבוא לכאן לוועדה כאן ולפני כן לממשלה, נגיע לכאן עם תיקון חוק משק החשמל שייתן את כל התשתית הנדרשת למבנה העתידי שלמשק החשמל.

<אודי אדירי: אנחנו באמת באמת מתכוונים לעשות את זה הכי מהר שאפשר.

עבד אל חכים חאג' יחיא: יש לכם הערכה?

עבד אל חכים חאג' יחיא: הערכה לא מחייבת.

<אודי אדירי: אני מעריך שאת התהליך הזה של ההיוועצות שבסופו הממשלה תגיד שזו המדיניות שהם רוצים לקדם אנחנו נסיים בתוך שבועות לא ארוכים, ואם זה חודשים ספורים מאוד מאוד ולאחר מכן, כמובן, יש פה תהליך יותר מורכב של כתיבת החוק ועבודה על החוק, שצריך להגיד – זה בין משרדי.

<אודי אדירי: זה משרד האנרגיה שמטבע הדברים משרד האנרגיה מוביל, משרד האוצר, רשות החשמל.

<אודי אדירי: זה התהליך.

עבד אל חכים חאג' יחיא: התאריך של אוגוסט – לפני זה זה יהיה?

<אודי אדירי: אנחנו מבינים שגם אחרי שנסיים את העבודה המקצועית ונבוא אל הממשלה, בהנחה שבממשלה נביא משהו שמקובל על שני השרים, אז ההליך הוא יחסית מהיר.

<אודי אדירי: אנחנו מבינים שיש גם הליך מורכב של חקיקה ואחרי זה הליכי חקיקה בכנסת שייקחו זמן.

איתן כבל: אודי, אתה מכדרר.

<אודי אדירי: לא, אני לא מכדרר.

<אודי אדירי: אני חושב שאנחנו עד אוגוסט נהיה מסוגלים לסיים את הכל אבל צריך להבין שגם התהליך בכנסת יכול לקחת זמן.

עבד אל חכים חאג' יחיא: צריך לשריין ביולי תאריך להביא את החוק.

<אודי אדירי: לא, לא.

איתן כבל: אתה מכדרר.

איתן כבל: הבנו.

איתן כבל: עזוב.

איתן כבל: אתה לא יכול להגיד לי עלויות, בערך?

<אודי אדירי: מה הכוונה?

איתן כבל: כמה הרפורמה הזאת - - -

<אודי אדירי: אז אני אנסה להגיד.

איתן כבל: כשאתה מתחיל אתי עם "אני אנסה להגיד לך" - - -

<אודי אדירי: אני אסביר למה כל תשובה לא תהיה - - - אבל אני אסביר.

<אודי אדירי: בסוף, יש רפורמה במשק החשמל.

<אודי אדירי: בתוך הרפורמה יש הרבה מאוד תהליכים שמעורב בהם כסף.

<אודי אדירי: חלקו נכנס למערכת, חלקו יוצא מהמערכת.

<אודי אדירי: בסופו של דבר יש דיונים עם העובדים גם על תוכניות שעוסקות בהתייעלות בחברה, שיחסכו עלות לחברה.

<אודי אדירי: האם השאלה שלך האם בסופו של הדבר המדינה או הציבור יצרכו לשלם כסף על הרפורמה הזאת?

<אודי אדירי: ההערכה שלי היא שלא.

איתן כבל: זאת אומרת שגם כשחברת חשמל משלמת זה לא נחשב.

<אודי אדירי: לא, לא.

<אודי אדירי: אני מאוד חד: אתה לא אמרת : הממשלה או הציבור?

איתן כבל: הציבור.

<אודי אדירי: אני מעריך שלא.

איתן כבל: קודם כל – תודה.

איתן כבל: אחרי ההרצאה שנתת לנו אפשר לומר שפוליטיקה כבר למדת.

איתן כבל: אתה מגיע בשל לתפקיד.

איתן כבל: אמרת הרבה ולא אמרת כלום, אני מצטער מאוד.

איתן כבל: בשורה התחתונה –תשמע, אודי, אתה כבר 7 שנים בעניין.

איתן כבל: אתה מכיר את זה, יודע את זה וחי את זה, אתה חלק בלתי נפרד מזה.

איתן כבל: לא הבנתי כלום.

איתן כבל: אולי ישבו השרים, אולי יבואו, והפעם באמת זה יהיה?

איתן כבל: הייתי רוצה לצאת מפה עם אור קצת בעיניים ולומר – הפעם הזאת גם מרחו אותי, אבל עשו את זה בחן.

איתן כבל: נתנו לי תקווה, נתנו לי משהו.

<אודי אדירי: אמרתי לך בכנות שב-7 שנים שאני מטפל בתחום הזה זו הפעם השנייה - - -

איתן כבל: תכף נתמקד באיפה הבעיות קיימות ואשמח אם גם המנכ"ל יוכל להתייחס.

איתן כבל: אני מבקש מיו"ר רשות החשמל להתייחס ואם תוכל להגיד לנו גם מה המשמעויות על משק החשמל שמתהוות משני עניינים – אל"ף, מעצם העובדה שלא מתקיימת היום תחרות אמיתית במשק החשמל, ופעם שנייה – מה קורה בתהליך הזה, מה זה עושה למשק החשמל, לנו.

איתן כבל: בסוף משק החשמל זה כמה זה עולה לי.

איתן כבל: יש לזה עלויות בסוף.

איתן כבל: דבר אחרון – היום התפרסם ב "גלובס": רשות החשמל הפרה את התחייבויותיה להורדת תעריפי החשמל רטרואקטיבית, מיליארד שקל לא יוחזרו לציבור.

איתן כבל: קראת את זה כבר.

איתן כבל: אז אני מבקש על זה התייחסות.

<לאה ורון: זה לא רק מ "גלובס" זה גם מהדוח עצמו של הרשות.

<אסף אילת: קודם כל אני אשלים קצת את מה שאודי אדירי אמר.

<אסף אילת: אנחנו חושבים שחייבת להיות רפורמה במשק החשמל, בין אם זו הרפורמה הזו או רפורמה באמצעות חקיקה.

<אסף אילת: המשק לא יכול להמשיך להתקיים כמו שהוא.

<אסף אילת: אז עד היום אנחנו נשארים באיזשהו מבנה שהוא מבנה של מונופול שבו יש את ההולכה, את רוב הייצור ואת ניהול המערכת בחברת חשמל.

<אסף אילת: הצלחנו בחריצות רבה להכניס יזמים פרטיים להתחיל עם הייצור, אבל התהליך הזה, כדי שהוא באמת יימשך וכדי שיהיה מבנה משק מודרני, דברים חייבים להשתנות.

<אסף אילת: אני חושב שזה ברור לכולם.

איתן כבל: תגיד לי – אבל מה ההשלכות שנובעות על המשק?

<אסף אילת: השלכה אחת שאנחנו חושבים שחייבת לקרות – שהייצור יהפוך להיות תחרותי בידי יצרנים פרטיים.

<אסף אילת: ראינו, לדוגמה – במכרז הסולארי שרשות החשמל עשתה שכאשר אתה עושה מכרז ותחרות אמיתית בין יצרנים אתה מקבל מחירים שאפילו לא דמיינת שהם אפשריים.

<אסף אילת: אנחנו מאוד מאמינים בתחרות ומאמינים שהיא יכולה להביא לתועלת ללקוחות.

<אסף אילת: הדבר השני זה אתרי ייצור.

<אסף אילת: היום יש מצב שבו מצד אחד חברת החשמל לא אמורה לייצר יצור חדש, ומצד שני היא מחזיקה באתרים שהם הכי מתאימים לייצור חדש, כמו אתר "אורות רבין" ועוד אתרים.

<אסף אילת: נוצרה אנומליה שמצד אחד לחברה אסור לייצר ומצד שני החברה מחזיקה באתרי הייצור.

<אסף אילת: הדבר הזה חייב להיפתר.

<אסף אילת: הציבור יראה את זה כי יש לנו המון המון התנגדויות של תושבים בהרבה מקומות – יעל מכירה את זה, הרבה חברי כנסת מכירים את זה.

<אסף אילת: אנחנו באמת חושבים שצריך לכנס את הייצור לא רק בחברת חשמל אבל שחרור האתרים באמת יועיל לציבור.

<אסף אילת: הדבר השלישי זה ניהול המערכת.

<אסף אילת: בכל מדינה מתקדמת יש מנהל מערכת שהוא עצמאי, שאין לו ניגוד עניינים עם מי שמייצר ומי שמנהל את ההולכה.

<אסף אילת: הדבר הזה מאפשר שירותים חדשים כמו שירותים של סוללות, כמו הטמעה של אנרגיות מתחדשות וכמו כל מיני דברים שהמשק הישראלי מפגר אחריו.

<אסף אילת: אנחנו חושבים שהדבר הזה צריך לצאת החוצה, שיפסיקו ניגודי העניינים וגם אני חושב שהחברה והעובדים מעריכים את הנקודה הזו.

איתן כבל: עדיין לא ענית לי על השאלה הכי חשובה: איזה נזק נגרם למשק עקב העובדה שאין רפורמה משמעותית ושאין תחרות?

<אסף אילת: מערכת והחלוקה - אנחנו רוצים שבעקבות הרפורמה יושקעו בה כספים רבים באופן יעיל.

<אסף אילת: המערכת נמצאת היום בתת השקעה.

<אסף אילת: יצרנים פרטיים שהרבה מהם יושבים פה פשוט לא מסוגלים להתחבר לרשת ההולכה והחלוקה.

<אסף אילת: אנרגיות מתחדשות לא קמות במדינת ישראל אך ורק בגלל שהן לא יכולות להתחבר לרשת ההולכה והחלוקה.

<אסף אילת: המערכת הזו בגדול מיצתה את עצמה.

<אסף אילת: בנוסף יש בעיות עם האיתנות הפיננסית של חברת החשמל.

איתן כבל: איזה נזק, אתה יכול להגיד לי – המשק מפסיד מיליארד דולר לשנה, לחודש – כשאתה יוצא מחוץ לאטמוספירה אני לא קולט אותך.

<אסף אילת: אז אמרתי מה התועלות ועכשיו בדיוק אני אומר מה יקרה אם לא יהיו את התועלות האלה, מה יקרה אם לא תהיה רפורמה במשק החשמל.

<אסף אילת: ניהול המערכת שאמור לנהל את כל השירותים החדשים יימצא בניגוד עניינים בתוך חברת החשמל ואנחנו נמשיך לריב עם החברה – האם לא הפעלתם את התחנה כי לא היה צריך להפעיל אותה או בגלל שזה היה טוב לכם.

<אסף אילת: יצרנים פרטיים לא יכולים להתחבר לרשת ההולכה והחלוקה ולכן הימים האלה שבהם הקמנו ייצור פרטי והכל היה בסדר גמור ורק נמשיך עוד קצת – הימים האלה די נגמרו.

<אסף אילת: היום היצרנים, והם תכף יגידו בעצמם, הם פשוט לא מסוגלים להתחבר לרשת ואי אפשר לחבר אותם.

<אסף אילת: זה מצב שלא יכול להימשך.

<אסף אילת: הקמה של ייצור חדש היום בלא רפורמה – אנחנו נמשיך ללכת ולריב עם תושבים ועם ראשי ערים ועם ועדות תכנון ולמצוא 7 אתרים לכל אתר שאנחנו רוצים להקים כדי ליצור תחרות, והדבר הזה לא יוכל להימשך לאורך זמן.

<אסף אילת: לכן מבחינתנו כרשות חשמל, אנחנו קודם כל בתיאום מלא עם שאר גורמי הממשלה כדי שאם תהיה רפורמה באמת תהיה רפורמה שמועילה.

<אסף אילת: מעבר לזה אני יכול להגיד שאי אפשר להשאיר את המצב הקיים.

<אסף אילת: לכן זה שאנחנו לא נכדרר אתכם בתיקון החוק הבא זה לא רק בגלל הכבוד שיש לנו כלפיכם אלא כי פשוט אנחנו לא יכולים להישאר בסטטוס קוו.

<אסף אילת: פשוט המערכת נקלעה למצב שהיא כבר לא יכולה להחזיק את עצמה כמו שהיא.

איתן כבל: אדוני היושב-ראש, בכל זאת כידררת אותי.

איתן כבל: שאלתי שאלה פשוטה.

איתן כבל: אנשים יושבים בבית ויקראו מחר את מה שנכתב רוצים לדעת – העובדה שאין רפורמה הם כאזרחים מפסידים X .

איתן כבל: דבר אתי בעברית מדוברת שהאנשים בבית יודעים להבין.

איתן כבל: אני יודע להבין כשאומרים לי – אם הרפורמה לא תצא לפועל בשנתיים הקרובות ניתן לכם את הזמן – המשמעות היא שהמשק יינזק ב-X מיליארדים.

איתן כבל: אם בכלל לא תהיה רפורמה המשמעות היא שהעסק עלול תוך כמה שנים לקרוס – אני צריך לדעת.

איתן כבל: כי מה העניין?

איתן כבל: הנקודה היא שאתם מכדררים.

איתן כבל: אתם אומרים לי את הדברים ולא שמים אותם במלוא חומרתם, על השולחן.

איתן כבל: מי ישלם את החובות של חברת החשמל?

איתן כבל: אני רוצה שהדברים יונחו כאן.

איתן כבל: לא בלשון של שבת או מועד.

איתן כבל: אני צריך את הדברים בצורה ברורה שיונחו כאן, על השולחן, אחת ולתמיד.

איתן כבל: שנדע.

איתן כבל: כי אין זעזוע.

איתן כבל: אתם מבינים מה קורה פה?

איתן כבל: אנשים לא באמת מזדעזעים מהמצב כי לא מבינים את המשמעות של העניין.

איתן כבל: אז אם אני משוגע וסתם מתלהם – אז תגידו לי, אין בעיה אם יהיה עוד שנה, זה פחות משמעותי.

איתן כבל: אני צריך שהדברים יונחו.

<אודי אדירי: התפקיד של הממשלה פה הוא שלא יהיה זעזוע.

<אודי אדירי: אנחנו לא רוצים זעזוע.

<אודי אדירי: אנחנו לא רוצים לזעזע.

<אודי אדירי: גם בעולם שהיה בשנים האחרונות המדינה, הממשלה, יחד עם העובדים מייצרים פתרונות.

<אודי אדירי: נכון, לא היתה רפורמה.

<אודי אדירי: המדינה עדיין היתה אחראית שתהיה פה אספקת חשמל תקינה.

<אודי אדירי: נכון, לא הוצעו אתרי חברת חשמל, עדיין הוקמו אתרים פרטיים על ידי יצרנים פרטיים, וגם ועד העובדים השכיל להבין שצריך לעשות תוכנית התייעלות בחברת חשמל.

<אודי אדירי: דברים נעשים.

איתן כבל: ייאמר לזכות העובדים בפעם הזו שהם לחצו יותר מכולם כדי שתהיה רפורמה.

<אודי אדירי: ועדיין גם הם ידעו שבגלל שהרפורמה התעכבה צריך לעשות תוכנית התייעלות בחברה, תוכנית מוסכמת עם ההנהלה.

<אודי אדירי: התפקיד של כולנו פה זה לא ליצור זעזוע או משבר כדי - - -

איתן כבל: אתה מפרשן אותי ולא אמרתי דבר כזה.

איתן כבל: לא ביקשתי שמחר יודיעו שאם עד יום זה וזה – יסגרו את השאלטר.

איתן כבל: כוונתי – שהאופן שבו מתנהלים באיזה סוג של עוד יום ועוד יום, נאריך, נשב, נראה, אולי- יש לזה משמעויות מאוד גדולות על המשק, על אזרחי ישראל בכלל.

איתן כבל: גם אתה וגם היושב-ראש לא יכול להתחייב לי שבוקר אחד זה פשוט לא - - -אין אף אחד שיכול להגיד לי.

איתן כבל: לא התכוונתי לייצר זעזוע.

איתן כבל: אני רוצה שהדברים עם העובדים ייעשו בצורה הכי מכובדת, הכי משמעותית והכי נכונה.

איתן כבל: אלה בני אדם, חלקם גם חברים שלי שמתקשרים אלי ומפטרים אותם כל חמש שנים, ואז יותר קשה למצוא עבודה בחוץ.

<אודי אדירי: יש תיאוריה לפעמים שרפורמה באה רק כשמשהו שבור ומרוסק ולא עובד.

<אודי אדירי: משק החשמל הוא כל כך חשוב ומשמעותי שאנחנו לא מגרש הניסויים הזה ואנחנו לא נגיע לשם.

<אודי אדירי: תמיד נמצא את כל הדרכים שאספקת החשמל תהיה תמיד סדירה וטובה.

<אודי אדירי: אז מה התועלות?

<אודי אדירי: אני חושב שאסף אמר לך.

<אודי אדירי: אחד, יש לנו כאן יכולת ליצור – אל"ף, תחרות שתבוא לידי ביטוי להערכתנו במחיר חשמל שיהיה תחרותי יותר, זול יותר לצרכנים.

<אודי אדירי: תהיה לך יכולת תכנון ושימוש בשטח טובה יותר.

איתן כבל: זה מדור פרסומי.

איתן כבל: אתה עוד לא התקרבת ואתה כבר מפרסם את עצמך?

איתן כבל: שאדוני יענה לי על מה שנורית פלתר נתנה לך היום ב "גלובס".

<אסף אילת: מתודולוגיה של תעריף רשת זה משהו שהרשות אמורה כל חמש שנים להוציא.

<אסף אילת: הפעם האחרונה שזה היה זה ב-2002.

<אסף אילת: זה חוב ארוך של הרשות של כ- 15 שנה.

<אסף אילת: אנחנו עכשיו יצאנו עם שימוע ומתכוונים שב-1 בינואר יהיה תעריף הרשת החדש, בשעה טובה.

<אסף אילת: תעריף הרשת החדש הוא שונה לחלוטין מהתעריף הישן.

<אסף אילת: בתעריף הישן היתה רשימת פרויקטים לחברה, נתנו להם סכום כסף ואמרו להם – בואו תסתדרו עם זה.

<אסף אילת: התעריף החדש שם פרויקט מול כסף ומשלם לחברה רק כאשר היא משלימה פרויקט.

<אסף אילת: לכן יש מתודולוגיה שהיא חדשה לחלוטין, היא לא קשורה למתודולוגיה הקודמת.

<אסף אילת: אנחנו לא חושבים שיש איזושהי דרך להחיל כזו מתודולוגיה אחורה.

<אסף אילת: הרשות לפני חמש שנים אמרה – ככל שתהיה מתודולוגיה בעתיד שאפשר גם לשלוח אותה אחורה, אנחנו נעשה את זה.

איתן כבל: אתה מבין למה אני מודאג מהדיבורים שלכם?

איתן כבל: כי בעוד ארבע שנים יבוא מישהו שימצא מילה חליפית ל "מתודולוגיה".

איתן כבל: הרי איך זה עובד פה, בבית הזה?

איתן כבל: אם כולנו נשארים פה כל השנים – בסדר, כולנו יודעים לדבר אחד עם השני, כמו שאני מתכתב בשיח עם אודי אדירי כי הוא עדיין פה.

איתן כבל: ואני מאחל לו שהוא תמיד יעלה מעלה מעלה.

איתן כבל: אני מנסה להגיד שכולנו יודעים להגיד – היה, נאמר לפני 4 וחצי שנים - - -

<אסף אילת: זה לא מה שאני אומר.

<אסף אילת: אני אומר שמתודולוגיה חדשה אי אפשר להחיל על העבר.

<אסף אילת: חברת החשמל באה ואומרת – אם אתה מחיל את זה על העבר אתה - - - מיליארד וחצי שקל.

איתן כבל: אבל כשהם התחייבו לזה?

איתן כבל: באמת.

איתן כבל: עוד אפילו לא התעמקתי אם זה נכון או לא נכון לעשות את זה, אבל יש פה מחויבות של המדינה, של רשות החשמל, למהלך.

איתן כבל: הרי על כל דבר אתה יכול להגיד – הדברים השתנו.

איתן כבל: זה חלק מאותו שבר שאני חווה אותו פה יום יום.

איתן כבל: באה פקידות, נותנת התחייבויות.

איתן כבל: התחלף מנכ"ל והוא אומר – אני לא יודע, יש לנו תפיסה חדשה.

איתן כבל: כל אחד בא עם התפיסה החדשה שלו.

איתן כבל: בסדר, אין לי בעיה, אם אנחנו רוצים לעשות כל הזמן טוב.

איתן כבל: אבל לא יכול להיות שפה יש התחייבות להורדת תעריפי החשמל - - -

<אסף אילת: אין שום התחייבות כזו.

איתן כבל: הכותרת לא נכונה?

<אסף אילת: היא לא נכונה.

איתן כבל: היית מתחיל ואומר ש "גלובס" הם שרלטנים ולא יודעים מה הם אומרים.

<אסף אילת: דבר אחד – ברשות החשמל יש רציפות וכל דר שאנחנו מחויבים אליו לפני תקופתי אנחנו מחויבים אליו גם בתקופתי.

<אסף אילת: אף פעם לא אמרתי ואני אף פעם לא אגיד שהיה יו"ר לפני ואני לא יודע מה הוא אמר והיום מתחילים מאפס, כי לא ככה פועלת רשות.

<אסף אילת: אני אומר באופן מאוד גורף – אנחנו מחויבים, ורוב האנשים הם אותם אנשים – אנחנו מחויבים להכל.

איתן כבל: אתה אמרת את אותו הדבר רק במילה אחרת: "מתודולוגיה חדשה".

<אסף אילת: אני רק אשמח אם תיתן לי לדבר 30 שניות ולא תפסיק אותי.

<אסף אילת: דבר ראשון – אנחנו מחויבים לכל החלטות העבר שלנו כולל להחלטה הזאת.

<אסף אילת: דבר שני, יש שאלה עובדתית של מה אומרת ההחלטה הזו לגבי החזרת סכומים.

<אסף אילת: תכף חברת חשמל יגיד שמה שאני חייב לו זה מיליארד וחצי שקל.

איתן כבל: זה לא היה נכון כשרשות החשמל אמרה את זה אז?

איתן כבל: אתם לא אמרתם לו, או שלא ידעתם שזה יעלה מיליארד?

<קריאה: ידענו ואמרנו.

איתן כבל: כתוב – דוח של הרשות, לא שלי.

איתן כבל: זה פשוט מוציא אותי מדעתי.

<אסף אילת: אני רק מנסה להסביר.

<אסף אילת: דבר ראשון, אנחנו עומדים מאחורי כל מה שאמרנו בעבר, עדיין חל בעתיד, לרבות המשפט הספציפי הזה.

<אסף אילת: הדבר השני, מה המשמעות של המשפט הספציפי הזה?

<אסף אילת: חישובה של חברת החשמל אומר שאנחנו חייבים להם מיליארד וחצי שקל.

<אסף אילת: החישוב של הכתבת מ "גלובס" הוא שהם חייבים לי מיליארד שקל.

<אסף אילת: כל אחד עושה את האקסטרפולציות ההיפותטיות שלו ואנחנו חושבים שאחרי 15 שנה הוצאנו בסיס תעריף רשת חדש, ומה שחשוב הוא שהמשק יצעד קדימה ולא נתחיל להתווכח על כל מיני פרשנויות באוויר לגבי מי חייב למי, ומי צריך לשלוח צ'ק למי.

<אסף אילת: אני חושבת שהמספר הוא לא מבוסס.

איתן כבל: כתוב פה ככה: "קביעת בסיס תעריפים חדש למקטעי ההולכה והחלוקה...

איתן כבל: הרשות החלה כבר בשנת 2010 בתהליך של קביעת בסיס תעריפים למקטעי ההולכה והחלוקה במסגרת זו.... דיווחים לרשות.

איתן כבל: בוצע ניתוח.

איתן כבל: ...

איתן כבל: בנוסף קבעה הרשות כי א.

איתן כבל: התעריף החדש יוחל רטרואקטיבית החל מאפריל 2012 ב.

איתן כבל: ניתנה מקדמה של כ-240 מיליון שקלים ג.

איתן כבל: הוקפאה ההתייעלות השנתית שנדרשה מהחברה".

<אסף אילת: אנחנו עומדים מאחורי מה שכתוב שם, ולא מקבלים את המספרים שבכתבה, וגם לא מסכימים עם המספרים ה - - - של חברת החשמל.

איתן כבל: אז אני מבקש את ההתייחסות שלכם לעניין הזה.

איתן כבל: אני חייב לקבל אותה כדי שיובהרו הדברים, כי כשאתה קורא כותרת כזאת, אתה קורא את מה שכתוב שם – ואני אומר בלשון הכי פשוטה: זה נשמע לי מוזר, והתפקיד שלנו הוא לבוא לפה ולשאול שאלות.

איתן כבל: אני מקווה שהתשובות תהינה חדות וברורות.

איתן כבל: אני אבקש אחר כך גם מהמ.מ.מ לבדוק את זה אחר כך.

איתן כבל: אני לא יודע לקרוא את זה.

איתן כבל: אותי יכולים לכדרר.

איתן כבל: אתה – זה התפקיד שלך לבדוק שהתשובה שתינתן לנו על ידי רשות החשמל מתכתבת בדיוק עם המספרים ועם ההחלטות .

<אסף אילת: אני רק אגיד שההחלטה של רשות החשמל היא החלטה מסודרת של המליאה.

<אסף אילת: אנחנו כרגע במהלך שימוע, וכאשר אנחנו נפרסם החלטה - - - באתר, שקופות, והכל יהיה ברור.

איתן כבל: קודם כל – אני רוצה שיתייחסו לדברים.

<עופר בלוך: הייתי פה פעם ראשונה לפני שנתיים וקצת בהתהליך שהיה בזמנו.

<עופר בלוך: אני חושב שבפעם הראשונה מבחינתי בקדנציה שלי יש התקדמות שיכולה להוביל להסכמות רחבות.

<עופר בלוך: בסופו של דבר המדינה מובילה את הרפורמה הזאת ומחליטה את ההחלטות, שומעת בנפש חפצה, אני מקווה – את הערות החברה, ומתדיינת גם עם העובדים על הנושאים שקשורים לעובדים.

<עופר בלוך: אני מסכים לחלוטין גם עם אסף אילת וגם עם אודי אדירי שרפורמה היא חיונית בעת הזאת למשק החשמל למרות שמשק החשמל מתפקד כראוי בסטנדרטים בינלאומיים מכל בחינה שהיא.

<עופר בלוך: עד היום אל היה יצר פרטי אחד שלא חובר לרשת.

<עופר בלוך: עד היום – דקות אי ההספקה, מחירי החשמל בהשוואה בינלאומית עומדים במקום לא רע, וחברת החשמל מתייעלת ומייצבת את מצבה הפיננסי שהוא לא פשוט.

<עופר בלוך: החוב הפיננסי של חברת חשמל הוא נושא מהותי, מרכזי.

איתן כבל: על כמה הוא עומד היום, החוב?

<עופר בלוך: 42 מיליארד שקל, החוב, נטו.

<עופר בלוך: חוב פיננסי נטו.

<עופר בלוך: הוא חוב שנוצר במשך השנים גם כתוצאה של עיוותים כאלה ואחרים של תעריף ומעוד סיבות שזה לא המקום להיכנס אליהן, אבל בעיקרון זה המצב.

<עופר בלוך: אני הנהלת החברה מטפלים יום יום ושעה שעה במצב הזה.

<עופר בלוך: אני שמח שהיום מצב החברה הוא יציב, דירוג החברה עלה, החברה גייסה עכשיו חוב לא קטן על מנת למחזר את החוב במחירים הרבה יותר טובים מאשר בעבר.

<עופר בלוך: אני חושב שצריך בסופו של דבר לייצר ודאות ארוכת טווח לחברת החשמל לייצב את מצבה הפיננסי על מנת שהיא לא תהיה תלויה בצורה כלשהי חלילה במדינה או בגורמים אחרים, ובסופו של דבר ליצור משק חשמל יותר תחרותי.

<עופר בלוך: חברת חשמל לא מתנגדת לתחרות, היא בעד התחרות.

<עופר בלוך: אפשר לחייך, אבל זו המשמעות.

איתן כבל: אני שמח.

<עופר בלוך: אני בא משווקים אחרים, אני חושב שתחרות היא דבר טוב, כל עוד זה באמת - - -

איתן כבל: אני בטוח שתחרות תעשה אתכם עוד הרבה יותר טובים.

<עופר בלוך: אני מסכים אתך, לחלוטין, אני רק לא רוצה שהתחרות תהיה לכאורה ולא תחרות שבסופו של דבר באה להעביר ייצור מחברת החשמל לגורמים אחרים בלי להביא תועלות אחרות למשק.

<עופר בלוך: אני מתנצל שעלי ללכת.

איתן כבל: תודה אדוני המנכ"ל, אנחנו עוד ניפגש.

איתן כבל: עוד נגיע אליכם בקרוב, אני מקווה.

<עמוס לסקר: אני יושב-ראש פורום יצרני החשמל הפרטיים בגז טבעי, 10 חברות שהקימו ומקימות כ-4,000 מגה ואט.

<עמוס לסקר: אנחנו מספקים נכון להיום כ-30% מאספקת החשמל, נעים מהירות לכיוון ה-40% בעוד שנה-שנתיים.

<עמוס לסקר: מבחינת הרגולציה אנחנו יכולים למגזר העסקי ולחברת חשמל.

<עמוס לסקר: המחירים למגזר העסקי ולחברת חשמל נמוכים ב-6 עד 8% ממחיר מקטע ייצור של חברת חשמל.

<עמוס לסקר: המשקיעים בכל 10 החברות האלה זה אנשים פרטיים, זה חברות, חברות פרטיות, חברות ציבוריות, חברות ישראליות, חברות זרות, בנקים ישראלים, בנקים זרים וכלל הציבור דרך שוק ההון.

<עמוס לסקר: המניפה הרחבה הזו של המשקיעים השקיעה עד היום 15 מיליארד שקל עד היום.

<עמוס לסקר: אז זה לגבי מי אנחנו.

<עמוס לסקר: שלוש התייחסויות לגבי מה שנאמר פה.

<עמוס לסקר: אני רוצה להתחיל ברשותך בנושא חידוש הרישיונות.

<עמוס לסקר: ברור לכולם שהרישיונות יתחדשו, אין שום אלטרנטיבה אחרת.

<עמוס לסקר: אנחנו מבקשים מהוועדה לחדש את הרישיונות עם כוכבית, ומה זה כוכבית?

<עמוס לסקר: הכוכבית הזו תגיד שבין אם תהיה רפורמה או לא תהיה, אותם גופים שבהם יתמצה ניגוד העניינים בין חברת חשמל כמנהלת משק האנרגיה לבין חברת חשמל כמתחרה בייצור יוצאו מחברת חשמל לרשות החשמל או לחברה ממשלתית נפרדת, ובאופן ספציפי הכוונה היא למנהל המערכת, לאגף תפ"ט – תכנון פיתוח טכנולוגיות, שהוא זה שקובע מי כן ומי לא יקים תחנות כוח, ולמחלקת חקר שווקים שהיא זו שקובעת את תחזית הביקוש, שעל הבסיס הזה מחליטים כמה תוספת ייצור יש במשק.

<עמוס לסקר: אז אנחנו מבקשים שבמהלך בטווח הזמן שבין היום בנובמבר, חידוש הרישיונות, ועד אוגוסט 2017 – יבוצעו צעדים בפועל.

<עמוס לסקר: אני לא אומר שאת הכל אפשר להוציא באופן מיידי, אבל בטווח של 9 חודשים יבוצעו צעדים שניתן לראות אותם בעין להוצאת שלושת הגופים האלה אל מחוץ לחברת חשמל.

<עמוס לסקר: זה באשר לחידוש הרישיונות.

<עמוס לסקר: באשר לרפורמה – אני אתחיל קודם כל בנושא ההיוועצות.

<עמוס לסקר: אני מסכים עם אודי, אין לי שום בעיה עם כל הגופים המקצועיים, רשות החשמל, אודי בתפקידו כאגף תקציבים, שי באב"ד- נפגשתי עם כולם, וכמו שאמרת, עשו אתנו היוועצות.

<עמוס לסקר: אבל צריך להבין שמשהו קרה בחמש השנים האחרונות.

<עמוס לסקר: לפני חמש ועשר שנים חברת חשמל היתה 100% מהשוק, אז ברור שהדיונים על שינויים במשק החשמל היו עם חברת חשמל או ועד חברת חשמל.

<עמוס לסקר: מה שקרה נכון להיום – אנחנו היום מהווים 30 ולקראת ה-40% מהשוק.

<עמוס לסקר: אנחנו בעצם מנוע הצמיחה של משק החשמל לעתיד.

<עמוס לסקר: לא יכול להיות שדיון בשינוי במשק החשמל, לא בחברת החשמל, לא יהיה לנו כרטיס כניסה לאולם הדיונים, שבו נשתתף באופן אקטיבי בדיונים ונגיד את דברינו, שנהיה חלק מהתהליך.

איתן כבל: אתה אומר שאתה שחקן לגיטימי היום.

<עמוס לסקר: נכון.

<עמוס לסקר: אני לא צריך להוכיח את זה היום.

<עמוס לסקר: לא דיברו פה על מתווה הרפורמה אבל מפרסומים של מקורות זרים הבנו שעומדים במסגרת המשא ומתן עם חברת החשמל לתת לחברת החשמל להקים עוד שתי תחנות, 800 או אלף מגה ואט, ולהוציא בין 40 ל-70% מהתחנות למכירה בשוק הפרטי.

<עמוס לסקר: צריך להבין את זה – היום צוואר הבקבוק במשק החשמל זה רשת ההולכה.

<עמוס לסקר: אמרו את זה כבר כאן.

<עמוס לסקר: היום יש בעיה.

<עמוס לסקר: זה לא דברים בעלמא.

<עמוס לסקר: בחודש האחרון 10 בקשות של חברות פרטיות הועברו לחברת החשמל עם בקשה לקבל אישור להיתכנות לחיבור לרשת – נענו בשלילה, או – חיובי בשנת 2020 ומשהו.

<עמוס לסקר: כל ה-10 נענו בשלילה.

<עמוס לסקר: לא היה אפילו צדיק אחד בסדום, כולם נענו בשלילה.

<עמוס לסקר: שערו בנפשכם שחברת חשמל, כשהרשת מוגבלת ואי אפשר להכניס לשם, אליבא דחברת חשמל, תחנות חדשות – אז מצד אחד היא צריכה לאשר למגזר הפרטי מקום ברשת, ומצד שני, בתור אחת שמקים תחנות כוח, מן הסתם תשמור לעצמה מקום ברשת.

<עמוס לסקר: בדרך הזאת לא ברור איך תהיה תחרות במקטע הייצור.

<עמוס לסקר: זה תמצית ניגוד העניינים – בין חברת חשמל כמי שאחראית על רשת ההולכה לבין חברת חשמל בייצור.

<עמוס לסקר: לכן הנקודה המרכזית והמהותית שאנחנו מבקשים שתיכנס כחלק מהרפורמה – הרי מה תכלית הרפורמה בסוף?

<עמוס לסקר: שהמחיר לצרכן יהיה יותר זול.

<עמוס לסקר: איך מחיר הצרכן יהיה יותר זול?

<עמוס לסקר: על ידי תחרות.

<עמוס לסקר: איך עושים תחרות בעולם המערבי?

<עמוס לסקר: מקטע הייצור ומקטע האספקה יוצאים לתחרות חופשית.

<עמוס לסקר: כל מה שבתווך – מונופול כללי, מונופול אזורי – בכל מדינה זה אחרת.

<עמוס לסקר: זאת אומרת, כדי להגיע למצב הזה חייבים לגרום לכך שחברת חשמל – ויסלחו לי פה הקולגות שלי שפעם הייתי חלק מהם,

<שחר הררי: כשהוא היה מנכ"ל הוא אמר בדיוק הפוך.

<שחר הררי: הוא הוציא ניירת מקצועית, והקטנת היקף ההולכה והחלוקה התחילה בתקופתו, כי הוא אמר – ככל שלחברת חשמל יש תעריף הולכה וחלוקה הפסדי, אני כמנכ"ל לא אשקיע ברשת.

<שחר הררי: עכשיו הוא אומר בדיוק הפוך.

<קריאות: - - -

איתן כבל: מקום שבעלי תשובה עומדים – גם צדיקים גמורים אינם יכולים לעמוד בו.

איתן כבל: גם לו מותר להגיד.

איתן כבל: אני מקווה שכשאתה תייצג פעם אותם שגם הדעה לא תשתנה.

<שחר הררי: אני הייתי פעם חלק מהרגולטור.

<שחר הררי: אני אומר אותו הדבר תמיד.

<עמוס לסקר: אדוני היושב-ראש, יושבים פה מסביב לשולחן מספר אנשים שיגידו לך שאני, ב-2008, כשהתמניתי למנכ"ל חברת חשמל והשקתי תוכנית מצפן שהיא הבסיס לכל השינויים בתוך החברה ומחוץ לחברה וה – non-paper, זה אני השקתי ואמרתי אז בדיוק את אותם דברים שאמרתי היום.

<עמוס לסקר: רק שאז כל החברה שבתה, וה-DNA היה אחר ויש פה מספיק אנשים שיכולים להעיד על זה.

<עמוס לסקר: אבל לא באנו לדבר עלי, נשים את זה לרגע בצד.

<עמוס לסקר: כל מה שאני מנסה להגיד – אנחנו מבקשים שההנחיה מהוועדה תהיה שנושא הייצור והאספקה יהיה בתחרות חופשית ללא מגאווטים נוספים בייצור חברת חשמל.

<יוסי צרפתי: צהריים טובים.

<יוסי צרפתי: אני מנכל המשמר החברתי.

<יוסי צרפתי: אני מגיע לפה כנציג של מיזם שנקרא "אני רק שאלה".

<יוסי צרפתי: זה מיזם שנעשה בשיתוף יושב-ראש הוועדה, חבר הכנסת כבל.

<יוסי צרפתי: למיזם הזה שותפים אנחנו, המשמר החברתי, קרן התחקירים ו-100 ימים של שקיפות.

<יוסי צרפתי: מה זה המיזם הזה?

<יוסי צרפתי: מה באנו לעשות?

<יוסי צרפתי: כל פעם שיש דיון מעניין, רלבנטי וחשוב בוועדת הכלכלה אנחנו שואלים את הציבור: מה הייתם רוצים לשאול אם הייתם מגיעים לדיון, כי לא כולם יכולים להגיע לירושלים כל יום.

<יוסי צרפתי: אנחנו לוקחים את השאלות, מעלים אותן להצבעה בפייסבוק, ושאלות שקיבלו את הכי הרבה קולות – אנחנו באים ומעלים.

<יוסי צרפתי: זה המיזם והיום זו הפעם הראשונה שאנחנו עושים את זה

איתן כבל: שיהיה בהצלחה.

איתן כבל: רק שתיקחו בחשבון שלמיזם הזה לא ייכנסו כל מיני כאלה שישאלו כאלה שאלות ש - - - שלא תהיינה הטיות.

איתן כבל: במה שתלוי בי אני אתן לכם את הבמה, בעצם לציבור, דרככם.

<יוסי צרפתי: הלוואי וזה יהיה בכל ועדות הכנסת, אנחנו מתחילים בוועדת הכלכלה, ובאמת – תודה ליושב-ראש שנתן לנו את ברכת הדרך להתחיל.

<יוסי צרפתי: אז קיבלנו הרבה שאלות ואני אקרא את השאלה שנבחרה.

<יוסי צרפתי: היא מורכבת מכמה חלקים והיא מופנית למשרד האנרגיה – במסגרת הרפורמה, איזה תמריצים, אם בכלל, המדינה תציע בכדי לעודד ייצור חשמל מאנרגיות מתחדשות?

<יוסי צרפתי: האם במסגרת הפרדת הייצור, שאתם מדברים עליה, אתם מתכוונים לדרוש מכל יצרן פרטי לעמוד ביעד שנקבע בהחלטת הממשלה על כמה חשמל מאנרגיה מתחדשת צריך לייצר?

<יוסי צרפתי: אני אזכיר את המספרים – עד 2025 אנחנו מדברים על 13% ועד 2030 אנחנו מדברים על לפחות 17%, ואם היצרן הפרטי הזה לא יעמוד ביעדים – איזה סנקציות, אם בכלל, תפעילו נגד אותו יצרן?

יעל כהן-פארן: אני מתנצלת שלא הייתי בתחילת הדיון אבל אני רוצה להצטרף לברכות לאודי אדירי שבאמת הוא ראוי, אני חושבת, ואני בטוחה שתהיה מנכ"ל מצוין.

יעל כהן-פארן: אני רוצה להזכיר – הבנתי שאמרת שתוך כמה חודשים, בטוח עד אוגוסט נגמור את הרפורמה.

יעל כהן-פארן: לפני שנכנסתי לכנסת, למי שלא יודע, עמדתי בראש ארגון שנקרא "הפורום הישראלי לאנרגיה".

יעל כהן-פארן: עסקתי בנושא משק האנרגיה בערך 10 שנים ולפני כן עסקתי בנושאי סביבה שגם משיקים לתחום האנרגיה, בין השאר – תחנות כוח פחמיות, זיהום אוויר וכו'.

יעל כהן-פארן: ב-2009 או 2009 נפגשתי עם מי שהיה קודמך בתפקיד כרכז אנרגיה, עוד לפני שאתה נכנסת לתפקיד, והוא אמר לי: read my lips, בעוד 3 חודשים יש רפורמה.

יעל כהן-פארן: זה היה ב-2009.

יעל כהן-פארן: בואו ניתן לזה גרייס, נניח 2008.

יעל כהן-פארן: אנחנו כמעט 10 שנים או 8 שנים אחרי ועדיין זה לא קורה.

יעל כהן-פארן: אני שואלת באמת – מה יקרה ב-8 חודשים.

יעל כהן-פארן: כולנו יודעים שהחלטות הרפורמה – שנות ה-90, אני לא אכנס אליהן, כבר לא נחזיר לאחור.

יעל כהן-פארן: אני חלוקה גם על ההחלטה הזו של תחרות, תחרות, תחרות.

יעל כהן-פארן: אנחנו בסך הכל משק קטן.

יעל כהן-פארן: יש פה בעיה עם חברה שהמדינה לא מסוגלת לשלוט בה, זו הבעיה.

יעל כהן-פארן: אבל אנחנו משק קטן, ותשמעו – בסן פרנסיסקו הכל מופרט.

יעל כהן-פארן: יש חברה שהיא כמעט פי 2 או 3 מחברת חשמל והיא גם מייצרת, גם מוליכה, גם משווקת ומספקת, וגם עושה עוד דברים, והיא בערך פי 3 צרכנים, פי 3 עובדים ופי 3 ייצור.

יעל כהן-פארן: וזו חברה אחת, פרטית.

יעל כהן-פארן: כשנפגשתי אתם לפני עשור בערך הם שאלו – כמה יש במדינה שלכם?

יעל כהן-פארן: למה רוצים להפריט?

יעל כהן-פארן: הם לא הבינו בדיוק.

יעל כהן-פארן: אחת חברות החשמל הכי גדולות בעולם.

<שחר הררי: הם רק פשטו רגל, בינתיים.

יעל כהן-פארן: PG

איתן כבל: היה דיון פה, בוועדה.

יעל כהן-פארן: - - היה פה דיון בוועדה.

יעל כהן-פארן: בזכות הדיון התקבלה ההחלטה, שלא יהיה ספק.

יעל כהן-פארן: כל הכבוד לך ולוועדה.

יעל כהן-פארן: אבל מאז אין החלטת ממשלה.

יעל כהן-פארן: היא נדחית ונדחית, ובעצם – נכון שיש איזשהו היתר פליטה שהם לא יקבלו וגם ממשרד הגנת הסביבה יש איזושהי רגולציה מצדם, שלא תאפשר, אולי, את הפעלתם, אבל בואו נודה על האמת – עד שאין החלטת ממשלה, אני לא רואה את זה קורה, ואני יודעת שאין החלטת ממשלה בגלל העניינים מול העובדים וההליכים המשפטיים שהיו עד עכשיו ובגלל שאין רפורמה.

יעל כהן-פארן: אז אין החלטת ממשלה.

יעל כהן-פארן: בכלל, כל הנשוא הזה של הפחם, עד שלא ייסגר – ואני חוששת, אגב, על מה שייסגר מול חברת החשמל, כי מה שהיה לפחות במתווה אורי יוגב לפני כמה שנים כלל את זה שלחברת חשמל יישאר ייצור הפחם ובעצם מאותו רגע יש להם אינטרס רק שיישאר ייצור הפחם במדינת ישראל.

יעל כהן-פארן: אני אומרת כאן, ואני חושבת שיש הרבה שותפים לדעה שלי, שייצור החשמל במדינת ישראל צריך להיפסק לגמרי, אפילו, תוך פחות מ-10 שנים, אבל זה לא יקרה אם יש איזשהו גורם חזק וגדול כמו מה שיישאר מחברת חשמל והוא רק מייצר פחם.

יעל כהן-פארן: זה פשוט לא יקרה, ופה כל הציבור נפגע, שלא יהיו לכם ספקות.

יעל כהן-פארן: העניין הנוסף שאני רואה גם כן מזה שאין לנו החלטות ואין רפורמה הוא בעצם יצירת מצב שכמו פטריות אחרי הגשם צצות תחנות כוח או לפחות על הנייר, על המפה, תחת כל עץ רענן.

יעל כהן-פארן: זה בעיקר באזור הצפון, העמקים, עמק יזרעאל, טבעון, עמק המעיינות, אזור מנשה, כי צריך להקים תחנות כוח.

יעל כהן-פארן: מתוך אותה תפיסה שצריך לבוא עם איזו תחרות, אז נותנים לכולם לאשר תוכניות לתחנות, ועכשיו נעשה תחרות.

יעל כהן-פארן: תראו לי תחנה שתאשור בתוכניות בות"ל ובסוף לא תקום, גם אם זה יהיה עוד 20 שנה, ואת הסכסוכים שהיא מייצרת בין הישובים שגרים סביבה היא כבר עושה עכשיו עוד טרום התוכניות כשהם באים לקיבוצים ולמושבים לחתום אתם על הסכמים.

יעל כהן-פארן: פתרונות קיימים לשטחים להקמת תחנות כוח בתוך תחנות חברת חשמל, כמו "אורות רבין", כמו אולי עוד תחנות נוספות אפילו בצפון, אבל לא הולכים על זה, כי אי אפשר לדבר אתם כי אין רפורמה.

יעל כהן-פארן: זה בדיוק הנזק.

יעל כהן-פארן: הנזק הוא סביבתי.

יעל כהן-פארן: הדבר האחרון שגם עלה כאן קודם זה ההולכה.

יעל כהן-פארן: האנרגיות המתחדשות היום תקועות בגלל קווי ההולכה שלא קיימים, ופה – זה שאין רפורמה, ואנחנו מדברים על 20 שנה שמדברים על הרפורמה הזו ו-10 שנים שבכל שנה דוחים בעוד שנה ועוד שנה בכנסת.

יעל כהן-פארן: יאללה, מה יקרה עכשיו כדי שתקרה רפורמה?

איתן כבל: אני רוצה, ברשותכם, לחזור ליוסי צרפתי.

איתן כבל: הנוהל יהיה מהיום והלאה שכשאתם שואלים את השאלה בשם הציבור גם תהיה תשובה במקום לשאלה שנשאלה.

<אסף אילת: קודם כל אני שמח על המיזם ואשמח להיפגש עם יוסי צרפתי.

<אסף אילת: שקיפות היא אחד הדגלים שלנו.

<אסף אילת: לגוף השאלה – פיתוח של אנרגיות מתחדשות זה אחד היעדים המרכזיים של רשות החשמל.

<אסף אילת: יש החלטת ממשלה שכרגע אנחנו לא עומדים בה, וכמות האנרגיות המתחדשות היום היא הרבה מתחת למה שהיתה אמורה להיות כבר ב-2014.

<אסף אילת: אנחנו לא רואים החלטות ממשלה בעיקר בכאלה תחומים כהמלצה אלא אנחנו רואים את עצמנו כמחויבים לביצוע.

<אסף אילת: שר האנרגיה הבהיר כמה פעמים שפיתוח אנרגיות מתחדשות זה באמת אחד הדברים שהכי חשובים לו, ומה שנעשה בפועל – קודם כל, עשינו כבר מכרז אחד השנה, שהיה הראשון מסוגו.

<אסף אילת: נעשה עוד אחד עוד השנה.

<אסף אילת: אנחנו נוציא עוד החודש תוכנית שתפרט איזה כמויות צריך כדי לעמוד ביעדי האנרגיות המתחדשות ב-2020 - - -

<יוסי צרפתי: באיזה היקף המכרזים האלה?

<יוסי צרפתי: ייצור חשמל באנרגיה מתחדשת – בכמה?

<אסף אילת: אז אנחנו נוציא החודש סקירה כמותית של מה היעדים, כמה חסר לנו ואיך אנחנו מתכוונים להשלים אותם.

<יוסי צרפתי: מה זה החודש?

<אסף אילת: במהלך חודש נובמבר.

<אסף אילת: החודש הזה ממש.

<יוסי צרפתי: וזה יהיה חשוף לציבור?

<אסף אילת: - - - שאנחנו עושים חשוף לציבור.

<אסף אילת: במהלך חודש דצמבר אנחנו מתכוונים לצאת בשימועים במספר תהליכים של פאנלים סולאריים על גגות.

<אסף אילת: אנחנו מבינים את המצוקות הקיימות במערכת ההולכה והחלוקה מכיוון שאנחנו מחויבים שזה יקרה, אם אפשר באמצעות מערכת ההולכה והחלוקה – נעשה את זה בצורה יותר מקומית, רק באמצעות רשת החלוקה.

<אסף אילת: שאלת את הרפורמה משפיעה, אז אני חושב שהרפורמה מאוד תחזק את היכולת שלנו להשקיע הרבה בהולכה ובחלוקה.

<יוסי צרפתי: יש לזה אזכור ברפורמה?

<אסף אילת: ברור, זה חלק גדול מהרפורמה, לפתח את תחום ההולכה והחלוקה.

<אסף אילת: אני אגיד אפילו יותר מזה: עם רפורמה ובלי רפורמה אנחנו 1.

<אסף אילת: מתכוונים לחזק את תחום ההולכה והחלוקה בכל מקרה 2.

<אסף אילת: אנחנו מתכוונים לעמוד ביעדי הממשלה כי הם לא צריכים להיות תלויים ברפורמה כזו או אחרת.

<יוסי צרפתי: וכששחקן פרטי נכנס עכשיו לייצר חשמל, נכנס עכשיו לשוק – במעמד מתן הזיכיון או הרישיון הוא מחויב לכך וכך חשמל מאנרגיה מתחדשת שהוא בהתאמה להחלטת ממשלה?

<יוסי צרפתי: מה יקרה אם הוא לא יעמוד ברף הזה?

<אסף אילת: אז זה לא בדיוק עובד ככה.

<אסף אילת: השוק הוא לא שוק של 4 שחקנים ולכל אחד אתה אומר - עכשיו - - -

<יוסי צרפתי: אני מבין, אני שואל: במעמד הפרטת השוק, איזה חשיבות ואיזה רגולציה אתם מפעילים ככה שהחלטת הממשלה תיושם, וב-2030 יהיה פה 17% מאנרגיה חלופית?

<יוסי צרפתי: זה הכל.

<אסף אילת: זה מאוד תלוי בהליך.

<אסף אילת: לדוגמה, במכרז שעשינו בתחילת השנה חששנו ממצב שאנשים ייגשו למכרז ופשוט לא יקימו.

<אסף אילת: לכן באנו ואמרנו שבשביל לגשת למכרז צריך להפקיד ערבות גדולה, יש תאריך סיום ואם לא סיימת בתאריך שהתחייבת עליו – לא מעניין אותנו למה, אנחנו מחלטים את כל הערבות.

<אסף אילת: לכן כל מי שזכה במכרז מחויב להקים ויקים – אנחנו דואגים שאנשים יקימו בפועל, לא רק יספרו סיפורים.

<אודי אדירי: אני רק אשלים לגבי הפחם.

<אודי אדירי: קודם כל, מה שנעשה בשנה האחרונה בפחם – אני לא חושב שנעשה.

<אודי אדירי: גם ההחלטה על - - - תחנה D, גם הפחתת השימוש בפחם בהיקף של 15% בתחנות הפעילות, וגם החלטה על סגירת תחנות 1 עד 4.

<אודי אדירי: מה שצריך להגיד – שהתהליכים הנדרשים כדי להבטיח ש 4-1 ייסגר כבר התחילו.

<אודי אדירי: שר האנרגיה שם שני תנאים:

<אודי אדירי: אחד זה חיבור שלושה מאגרי גז לחוף – וזה מקדמים במלוא המרץ, והשני – הספק חלופי, ואנחנו עובדים על זה, גם במסגרת דיוני הרפורמה.

<אודי אדירי: גם יש לזה down sides בהיבט הסביבתי, אבל יצאנו ונכנסו לתכנון במוסדות התכנון כמה וכמה אתרים שהמטרה שלהם לספק אלטרנטיבה ל 4-1, אז כך או אחרת אנחנו נערכים לתחנות האלה.

איתן כבל: אוקיי, תודה.

איתן כבל: העובדה שאתה חוזר על זה יש לה משמעות מאוד גדולה כי כיוון שהתקיים כאן דיון באולם נגב - היתה התחייבות של השר, באותו פרוטוקול שאחר כך התחייבתם לכל מיני דברים.

<איתן פרנס: קודם כל שמענו שהעם רוצה אנרגיה ירוקה.

<איתן פרנס: זה חשוב.

<איתן פרנס: אני חושב שהם לא דיברו על אותו הדבר, וחשוב לנו להסביר מה כנראה כן העם רוצה.

<איתן פרנס: אם תהיה חובה על מי שמקבל רישיון לפעול במשק החשמל לרכוש חשמל סולארי ולספק אותו לצרכנים, כלומר – חברת חשמל ישראל תחויב לא לייצר אלא – חלק מהחשמל שהיא מספקת לרכוש אותו מיצרניות סולאריות, וכל מי שמקבל רישיון לייצר חשמל, לספק אותו, כמו היח"פים – יצרני החשמל הפרטיים – אני חושב שהם מאוד ישמחו.

<איתן פרנס: הדבר הזה יהיה דרמטי להתקדמות של תחום האנרגיה המתחדשת.

<איתן פרנס: יש לזה שם בעולם, לא המצאנו אותו: portfolio standard.

<איתן פרנס: הדבר הזה בכל משק חשמל שמתכוון ברצינות ומקבל עליו את היעדים מחייב גם את כל פקודיו – כלומר, גם למשל משרדי הממשלה, גם צה"ל, גם כל יצרן חשמל פרטי – כולם צריכים לעמוד ביעדים שהממשלה קובעת לעצמה.

<איתן פרנס: זו הערה חשובה שכנראה לא עלתה עד עכשיו, לדעתי.

איתן כבל: בדיון אחר שקיימנו אז לגבי הצעת החוק של איתן ברושי - - -

<איתן פרנס: כדי להסביר – אז, רשות החשמל לא תצטרך להוציא מכרזים.

<איתן פרנס: מי שיוציא את המכרז זה השוק החופשי.

<איתן פרנס: יבואו יצרן חשמל פרטי ויגיד – אני רוצה לקנות אנרגיה סולארית, מי מוכן למכור לי במחיר הכי זול.

<איתן פרנס: בירושלים בכלל לא יצטרכו לעבוד קשה.

<יצחק שחק: אני אקטואר בית משפט, כלכלן, מלווה את חברת חשמל כבר 8-7 שנים.

<יצחק שחק: אני שמח מאוד שמקיימים כאן דיון של אנשי מקצוע.

<יצחק שחק: בואו נתייחס לכמה עובדות פשוטות: חברת חשמל היא החברה היחידה שיש לה מדינה.

<יצחק שחק: בדרך כלל למדינה יש חברות.

<יצחק שחק: אצלנו זה הפוך.

<יצחק שחק: כלומר, חברת החשמל קובעת את מחיר חשמל לא בגלל שהיא חברה כלכלית מצליחה, לא.

<יצחק שחק: כי היא מונופול והיא קובעת מה יהיה מחיר החשמל.

איתן כבל: ורשות החשמל מוצאת את עצמה יותר ויותר במאבקים עם חברת החשמל.

<יצחק שחק: היא לא צריכה להיאבק.

<יצחק שחק: רשות החשמל צריכה לבקר את החברה, להציע תיקונים כפי שעשתה יושבת ראש הרשות הקודמת.

<יצחק שחק: היא דרשה תיקונים מחברת החשמל, לא איזה כדרור, כפי שנאמר כאן.

<יצחק שחק: דרשה תיקונים.

<יצחק שחק: זה תפקידה של רשות החשמל – לבקר את חברת החשמל, כמובן מבחינה כלכלית.

<יצחק שחק: בואו ניתן לכם דוגמה פשוטה של העם, דוגמה פשוטה מאוד.

<יצחק שחק: כל אחד מקבל חשבון חשמל, וכל אחד משלם את מה שנקרא "תשלום קבוע".

<יצחק שחק: זו דוגמה קטנה שאולי פנס קטן שיאיר את האור – זה סכום קטן: 45 שקלים בערך - - -

איתן כבל: זה דגל פה בוועדה.

איתן כבל: מה שנקרא: דמי שימוש קבועים.

<יצחק שחק: מישהו יודע מה הפירוש?

<יצחק שחק: מדוע משלמים תשלום קבוע?

איתן כבל: אולי תעזור לנו?

<יצחק שחק: זה על קריאת המונה.

<יצחק שחק: היום בבניינים חדשים, מי שמכיר את חברת סימנס, שזו חברה מובילה מבחינה כלכלית, בבניינים החדשים לא צריך לקרוא מונה כי חברת סימנס מספקת את קריאת המונה במבנה.

<יצחק שחק: בבניינים הישנים קוראים לך מונה כל חודשים או כל שלושה, או כל ארבעה.

<יצחק שחק: אתה יכול להתקשר ולעדכן את החברה אם היא חייבה אותך בסכום מוגזם.

איתן כבל: אדוני מתפרץ לדלת פתוחה.

איתן כבל: אפילו היה דיון עם יושב-ראש רשות החשמל לגבי כל הנושא של דמי שימוש קבועים.

איתן כבל: כמו שאמרתי, זה מתקיים כמעט בכל חברה שיש לך אתה התנהלות ארוכת טווח – גז, טלפון, סלולאר – והדברים האחרים.

איתן כבל: אפילו העליתי בפניהם את הרעיון שדיבר על כך בכל המקומות האלה שיש כאלה שעושים את השערוך – שאתם מעריכים.

איתן כבל: אנחנו מצליחים לייצר מנגנון כזה שאולי אפילו האזרח יגיד כמה זה.

איתן כבל: בזה אתה צודק.

איתן כבל: אני לא חושב שהתשלום הוא רק על קריאת מונה.

איתן כבל: יש עוד סדרה של עניינים.

איתן כבל: אני מספיק הגון כדי לומר את זה.

איתן כבל: אני ביקשתי רק שהדברים ייעשו בשקיפות מלאה כדי שכל אחד ואחד יידע.

איתן כבל: יש ויכוח איך צריך להכין את הדברים.

איתן כבל: רשות החשמל, יחסית לכל הגופים האחרים – יש דברים שהם היום מהמובילים בעניין הזה מבחינה של פרסום, וגם באתר האינטרנט שלהם.

איתן כבל: אבל בוא נתקדם.

<יצחק שחק: רק דוגמה פשוטה – עבור אותם 45 שקלים לתשלום קבוע, שזה כל חודשיים, אם אנחנו עושים חשבון פשוט, כל אזרח ישראלי משלם מיליארד ו-350 מיליון שקל בשנה בגין לא חשמל, אלא בגין אותו תשלום קבוע.

<יצחק שחק: אני חושב שזה הרבה מאוד כסף.

<יצחק שחק: אומרים שלחברת חשמל יש חוב של סכומים מטורפים.

<יצחק שחק: לדוגמה – עמוס, שהיה מנהל חברת חשמל, עשה חשבון שהם שולטים ב-30 עד 40% מהשוק עם 6% הנחה.

<יצחק שחק: אז עמוס מעריך שהם הוזילו את החשמל בסכום צנוע של 720 מיליון שקל בשנה.

<יצחק שחק: זה כסף, זה הרבה כסף לכל אזרח ישראלי.

<יצחק שחק: אז עם כל הכבוד, אני מוכרח לציין שיש דבר טוב מאוד שחברת החשמל עושה: היא עושה פרסום מצוין והם אומרים לך – תתקשר אלינו, אנחנו מוליכים את החשמל.

<יצחק שחק: לסיכום, לדעתי – מה שהוועדה יכולה לעזור לאזרח הישראלי זה למנוע מחברת חשמל את המונופול בהולכה.

<יצחק שחק: לפתוח את זה לא בעוד שלוש שנים אלא תוך שנה, תוך תשעה חודשים.

<יצחק שחק: זה ישרת את האזרח הישראלי בארץ וזה יפנה כסף שכל אחד מאתנו משלם.

<חנה קופרמן: שאלה קצרה.

<חנה קופרמן: אני מנהלת את הפורום הישראלי של השמירה על החופים.

<חנה קופרמן: בזמן שמדברים פה על כמה זמן תקבל חברת החשמל לארכה בדיונים, ברפורמה, התקבלה החלטת ממשלה להקים 16 תחנות כוח, לפחות והרחבה של קיימות.

<חנה קופרמן: היות והוועדה הזו עוסקת בנושא של כסף, השאלה שלי – היום, כשעדיין אין חוק למשק האנרגיה, ואין עין מפקחת על כל התשתיות האדירות האלה שמתוכננות, מישהו לוקח בחשבון האם במדינה קטנה וצפופה כמו ישראל – מה הנזק, בשם התחרות, של הזיהום והפגיעה בבריאות של כל התחנות שמתוכננות היום עד 2020 רק בצפון הארץ?

<חנה קופרמן: אני לא מדברת על מה שכבר נבנה בדרום ועל מה שמתכננים בדרום.

<חנה קופרמן: כל זה בשל פיתוח מאגרי הגז.

<חנה קופרמן: אם לחדד את השאלה: דבר ראשון, השחקן הראשי פה בשולחן הזה זה לא חברת החשמל וזה לא משרד האוצר אלא זה הזמן.

<חנה קופרמן: המאגרים רוצים להיכנס למדינה, להקים תשתיות לייצור פטרוכימי וייצור חשמל מתוך שטח המדינה.

<חנה קופרמן: הממשלה אישרה את הכמויות של 16 תחנות כוח לפיתוח המאגרים ולוייתן, ואנחנו פה מדברים על זמן שאול - - -

איתן כבל: ברשותך.

איתן כבל: גם אני, שמנהל קרבות לא פשוטים – צריך בסוף להחליט איפה היא הנקודה.

איתן כבל: נלחמנו כדי שיהיה גז, שיופסק הייצור בפחם.

איתן כבל: עכשיו אנחנו נלחמים שיהיה ייצור של כל אותם תחליפי חשמל שאנחנו מדברים עליהם.

איתן כבל: מה העניין?

איתן כבל: בסוף, גם תחליפי חשמל כבר לא נותנים לעשות - - -

<חנה קופרמן: חייבים לתקן כאן משהו.

<חנה קופרמן: זה לא גז.

<חנה קופרמן: מדובר פה על תחנות רב דלקיות שקוראים להן תחנות גז.

<חנה קופרמן: זה ממש לא גז.

איתן כבל: זה נושא יותר מדי כבד.

<חנה קופרמן: אבל זה נושא של פיקוח על הכמויות.

איתן כבל: לא, זה לא הדיון הזה.

איתן כבל: אני קצת מבין.

איתן כבל: אני לא מתחרה כאן מול אף אחד, גם לא מתיימר.

איתן כבל: אני מקיים דיו אבל בסוף אני אומר לך כמו שאני גם אומר לירוקים שאני חלק מהם – בסוף, צריך שיימצא בסוף - - - גייזר אתה לא יכול כי זה גם מזהם.

<חנה קופרמן: אבל גם תחנות הגז מזהמות, מזהמות לא פחות מתחנת "אורות רבין", יש לנו הוכחות, כי לא מדובר בגז טבעי אלא מה שמסתירים מהציבור הישראלי שמדובר בבקונדנסט.

איתן כבל: אני מכיר את זה, אבל זה לא הדיון עכשיו.

איתן כבל: אנחנו מדברים על הצעת החוק.

<חנה קופרמן: זה קשור כי כשמבקשים הארכה זה אומר שעד שתיכנס אסדת לוויתן עדיין לא תהיה שום רפורמה.

איתן כבל: זה לא קשור בכלל.

איתן כבל: תאמיני לי שזה לא קשור בכלל.

איתן כבל: אני, ברשות

איתן כבל: כם מוכן לתת לכם לא 9 חודשים.

איתן כבל: אין סיכוי שתעמדו ב-9 חודשים.

איתן כבל: אני אתן לכם לשנה, ואת הסעיף של האורכה - - -

<אמיר רשף: את הסעיף של ההארכה על ידי השרים?

איתן כבל: אבל נתתי לך שנה בחוק.

איתן כבל: תראה, אני אומר גם למנכ"ל הנכנס אני מדבר עכשיו בשיא הרצינות.

איתן כבל: אני מתייחס לעניין הזה בחרדת קודש.

איתן כבל: אני מבקש שתכבדו אותנו, את הכנסת ואת הוועדה, וגם אתם תתייחסו בחרדת קודש אמיתית.

איתן כבל: אלה לא מילים מן הפה ולחוץ.

איתן כבל: אני מבקש שתכבדו אותנו, את הכנסת ואת הוועדה וגם אתם תתייחסו בחרדת קודש.

איתן כבל: כוונתי – ואני אומר את זה לא בציניות, כי אומר לי יושב-ראש רשות החשמל והמנכ"ל הנכנס שהפעם כולם יושבים – אז מה, קודם זה היה חעפריות, כלה דיונים?

איתן כבל: כל פעם שמגיעים לפה ועומדים עם הגב אל הקיר אומרים: הפעם זה רציני.

איתן כבל: 10 דקות השר ישב בדיון?

איתן כבל: עוד לא היה כדבר הזה.

איתן כבל: אני לא רוצה יותר לדבר בסופרלטיבים, אני רוצה שתינתן עבודה, למען ה'.

איתן כבל: שלא נמצא את עצמנו שאנחנו עותרים נגדכם לבג"ץ – על העניין הזה שבאה המדינה פעם אחר פעם לרשות המחוקקת, מתחייבת ולא עומדת בהתחייבויות שלה.

איתן כבל: זה דבר שיום אחד צריך להיבחן.

איתן כבל: זה מטורף לגמרי.

איתן כבל: אני מבקש מכם.

איתן כבל: יש פה משהו הרבה יותר גדול.

איתן כבל: נכון, עפר בלוך אמר שחברת החשמל פועלת, אבל הציבור, מהעובדה שהשוק פועל כמו שהוא פועל האזרח מפסיד, זו עובדה.

איתן כבל: אתה התייחסת לזה, יושב-ראש רשות החשמל לא אני אמרתי את זה.

איתן כבל: אתה, יושב-ראש רשות החשמל, שלב ליבו של התפקיד שלך זה לשמור על האינטרסים של הציבור, אתה באמת משתדל.

איתן כבל: אני רואה את הדברים שאתה עושה, אבל בסוף זה לא להחזיק את השור בקרניו.

איתן כבל: אין לי ספק שזה יעשה גם טוב לחברת חשמל, לכולנו ואני אומר את זה כאן גם לנציגים של העובדים פה.

איתן כבל: הם בסוף בסוף מתנהגים כך ומתנהגים כך – הם השבויים הכי גדולים בסוף, בכל התהליך הזה.

איתן כבל: אני מקבל עשרות טלפונים – כולם מכירים מהצבא, מכל מיני מקומות.

איתן כבל: אנשים לא יודעים מה יילד יום.

איתן כבל: נתתי לו חמש שנים אבל ככל שהחמש שנים האלה עוברות אנשים מתבגרים, קשה להם אחר כך למצוא את עצמם בתוך מעגל העבודה בדברים אחרים.

איתן כבל: אני מבקש, הגעתי אתכם לאיזושהי הבנה, עשיתי את זה.

איתן כבל: אני מבקש – אני לא יודע מה יהיה בשנה הזו כי אני יודע שלפעמים שיקולים ששוקלים הפקידים הם – לא חשוב, כבל אמר ויבוא מישהו אחר ונספר את הסיפור מהתחלה.

איתן כבל: אז שתדעו שאם תהיה ועדת חקירה היא תהיה ועדת חקירה ממלכתית, לא של הכנסת, והיא תהיה על העניין שלכם.

איתן כבל: כל אחד מאתנו יצטרך לבוא ולהסביר איפה הוא היה בתהליך הזה.

<אתי בנדלר: במקום ה-15 באוגוסט 2018, על איזה תאריך אנחנו מדברים?

<קריאות: 15 בנובמבר, 2018.

<אמיר רשף: שנה מהיום.

איתן כבל: כן.

<אתי בנדלר: אוקיי, זה יהיה בטקסט שהעברתם לנו בסעיפים קטנים (ד)(2) ו-(4).

<אתי בנדלר: (ד)(8)(1) ו-(2), (ד)(10) ו-(ד)(12), וכל זה יסומן כפסקה (1) ואחריו יבוא שסעיף קטן (ד)(11) יימחק.

איתן כבל: אני מעלה להצבעה.

איתן כבל: מי בעד?

איתן כבל: בעד – 1

איתן כבל: נמנעים –אין

איתן כבל: אני מאשר את הצעת החוק עם התיקון.

איתן כבל: מר לסקר, אני אומר לך שכאשר יתקיים דיון על הרפורמה אנחנו גם נתייחס לדברים שאמרת, ואני מבקש, אודי, באמת, שלא תאכזבו בעניין הזה.

איתן כבל: תודה רבה, הישיבה נעולה.